Home / Lokalna samouprava / Grad Pirot finansira četiri programa zapošljavanja u 2019. godini\nGrad Pirot finansira četiri programa zapošljavanja u 2019. godini\nObjavio PV , 31.01.2019.\nOvog meseca usvojen je Lokalni akcioni plan zapošljavanja za 2019. godinu koji predviđa realizaciju 4 programa zapošljavanja, a to su programi javnih radova, stručne prakse, samozapošljavanja i program obuke za deficitarna zanimanja na tržištu rada. Ukupan budžet za sve ove mere iznosi 19 miliona dinara. Sa dinamikom i rokovima za realizaciju programa upoznao nas je Nenad Petrović iz Kancelarije za lokalni ekonomski razvoj Grada Pirota koji između ostalog ističe:\n– Ovih dana potpisan je sporazum sa Nacionalnom službom za zapošljavanje o pružanju tehničke podrške za realizaciju programa stručne prakse za koji grad izdvaja 7,6 miliona dinara, kao i javnih radovi koje finansiramo sa 6 miliona dinara. Javni poziv za stručnu praksu biće objavljen 9. februara i trajaće 30 dana, a putem ovog programa angažovaćemo ukupno 30 nezaposlenih lica od kojih 23 sa visokom, 4 sa višom i 3 sa srednjom stručnom spremom. Javni poziv za javne radove biće objavljen 23. februara i takođe će biti otvoren 30 dana. Putem ovog poziva očekujemo zapošljavanje oko 70 lica, prevashodno teže zapošljivih koji će biti angažovani na period ne duži od tri meseca-kaže Petrović i dodaje:\n-Što se tiče programa samozapošljavanja izdvojili smo 3 miliona dinara i među prvim smo lokalnim samoupravama u Srbiji koja je već uputila zahtev za sufinansiranje ovog programa iz republičkog budžeta. Ukoliko naš zahtev bude podržan imaćemo ukupan budžet od blizu 5,5 miliona dinara i dodelićemo 27 subvencija od po 200.000 dinara za otpočinjanje sopstvenog posla. Javni poziv se očekuje polovinom godine. Jedina novina u odnosu na prošlu godinu je da smo umesto programa za angažovanje lica iz kategorije teže zapošljivih uveli novu meru, a odnosi se na organizovanje obuka za deficitarna zanimanja na tržištu rada. Poseban fokus stavljen je na zanimanje šivača za kojima postoji konstantna potreba u našem gradu, budući da je tekstilni sektor u ekspanziji, a da tržište rada ne može da ponudi kavlifikovana lica sa potrebnim znanjima i veštinama koje se traže. Za ovu meru izdvojili smo 2,4 miliona dinara. Ovih dana očekuje se i potpisivanje ugovora sa Ugovornom okružnom privrednom komorom Pirot, kompanijom E.Mirolio d.o.o. i Tehničkom školom iz Pirota, koji će uzeti učešća u realizaciji pomenute obuke. Prvi krug obuke biće realizovan za 30 lica, a ukoliko bude velikog interesovanja sprovešćemo još dva kruga obuke-zaključuje Petrović.\nPodeljeni ugovori na osnovu Programa stručne prakse…\nKonkursi za stručnu praksu, lokalne javne radove,…\nGrad Pirot doneo odluke o realizaciji tri programa…\nGrad izdvojio 17 miliona za angažovanje nezaposlenih\nVasić: Za programe zapošljavanja Grad izdvojio ove…\nPosao za više od stotinu nezaposlenih kroz programe…\n← Previous Story Grad Pirot za veću bezbednost učesnika u saobraćaju\nNext Story → Јавни позив за доделу бесповратних средстава за предузетнике и почетнике у бизнису


seminarski rad iz monetarnih finansija\nAdmin on Wed Mar 31, 2010 5:17 pm\nUnutrašnje tržište Evropske unije pretpostavlja ispunjenje “četiri velike slobode” predviđene Ugovorom o osnivanju Evropske ekonomske zajednice (u dajem tekstu: Ugovor o osnivanju), a to su: sloboda kretanja roba (koja se ostvaruje kroz eliminisanje carina i taksi), sloboda kretanja kapitala (koja podrazumeva slobodu prekograničnog vršenja tekućih plaćanja), sloboda kretanja ljudi (koja obuhvata nesmetano kretanje radnika iz jednih u druge države članice, u cilju sticanja zaposlenja ili uspostavljanja vlastite delatnosti u drugoj državi članici /npr. otvaranje firme ili filijale već postojeće firme/) i sloboda kretanja usluga (koja pretpostavlja slobodno kretanje davalaca i korisnika usluga iz jednih u druge države članice, radi vršenja ili uživanja usluga).\nZnačajne razlike u visini efektivnog poreskog opterećenja činilaca rada i kapitala u državama članicama ometaju, međutim, ostvarenje navedenih sloboda. To, dalje, dovodi do fragmentacije tržišta rada i tržišta kapitala, čime se narušava optimalna alokacija proizvodnih resursa (npr. preduzeća podižu svoje proizvodne pogone u onim zemljama u kojima je efektivan poreski teret relativno niži). Sem toga, činjenica da svaka država članica ima zaseban poreski sistem, koji pretpostavlja posebne poreske organe koji primenjuju drukčije poreske postupke, utiče na porast administrativnih troškova i proširuje prostor za izbegavanje plaćanja poreza (poreska evazija).\nZbog toga je poreska harmonizacija postala neophodan uslov za obezbeđenje funkcionisanja unutrašnjeg tržišta Zajednice (Unije).\nPoreska harmonizacija se definiše kao proces uklanjanja poreskih prepreka između država članica Evropske unije, kao i razlika u njihovim poreskim sistemima koje stvaraju takve barijere.\nU okvirima Evropske unije poreska harmonizacija ima tri glavna izvorišta:\n(1) odredbe Ugovora o osnivanju koje nalažu poresku harmonizaciju, i to:\n(a) Prva grupa odredbi proizlazi iz carinske unije uspostavljene između država članica. Ove odredbe propisuju zabranu uvođenja uvoznih ili izvoznih carina i drugih sličnih dažbina između država članica.\n(b) Druga grupa odredbi se odnosi na harmonizaciju posrednih poreza (poreza na promet i akciza), koja predstavlja neophodan preduslov za funkcionisanje unutrašnjeg tržišta Unije.\nOve odredbe zabranjuju svaku diskriminaciju – neposrednu i posrednu – protiv inostranih proizvoda, kao i poresku zaštitu (neposrednu i posrednu) domaće proizvodnje.\n(c) Treća grupa odredbi uređuje harmonizaciju nacionalnog zakonodavstva uopšte, u meri u kojoj je ona nužna za uspostavljanje unutrašnjeg tržišta.\n(2) poreska konkurencija između država članica koja vodi spontanoj harmonizaciji, pošto velike razlike u nacionalnim poreskim sistemima nemaju svoje opravdanje. Naime, države članice su podstaknute da svoje poreske propise prilagođavaju propisima koji važe u onim državama članicama koje su – upravo zbog stimulativnijih poreskih rešenja – privukle kapital.\n(3) zabrane ponašanja koja bi vodila narušavanju četiri velike slobode na kojima počiva Unija. Praksa Evropskog suda pravde pokazuje da on često direktno primenjuje “četiri slobode”, tako što stavlja van snage odredbe nacionalnog poreskog prava koje ih narušavaju. Ilustracije radi, Evropski sud pravde je svojevremeno doneo presudu kojom je konstatovao da pružanje povoljnijeg poreskog tretmana uslugama prevoza u domaćem saobraćaju, u odnosu na iste usluge u saobraćaju između država članica, predstavlja svojevrsnu diskriminaciju, pošto ograničava slobodu pružanja ovih drugih usluga (Komisija protiv Francuske /Commission vs. France/, 381/93).\n2. Harmonizacija neposrednih poreza\n2.1. Pravni osnov za harmonizaciju neposrednih poreza\nPravni osnov za harmonizaciju neposrednih poreza (porez na dohodak, porez na dobit, porezi na imovinu) u Evropskoj uniji mnogo je slabiji nego kod posrednih poreza (opšti porez na promet i akcize). Ugovor o osnivanju nigde posebno ne pominje harmonizaciju direktnih poreza. Ali, iako su kod neposrednih poreza distorzije izazvane različitim poreskim opterećenjem prihoda od rada i od kapitala manje vidljive, sasvim je izvesno da takve razlike u visini poreskih tereta narušavaju konkurenciju i slobodu kretanja ekonomskih faktora na unutrašnjem tržištu Unije.\nKod neposrednih poreza, Komisija Evropske Zajednice se oslanja na opštu odredbu iz člana 100. Ugovora o osnivanju, koja uređuje harmonizaciju nacionalnog zakonodavstva uopšte, tj. nalaže ujednačavanje nacionalnih propisa koje je neophodno da bi se obezbedilo funkcionisanje unutrašnjeg tržišta Unije. Iz člana 100. Ugovora, izvedena su ovlašćenja organa Zajednice da donose direktive o usklađivanju neposrednih poreza. Direktiva je zakonodavni akt Zajednice koji je usmeren ka određenim državama članicama i koji je za njih obavezujućeg karaktera. Njome se od države članice zahteva da sprovede one promene u nacionalnom zakonodavstvu koje su neophodne da bi se ostvario cilj koji je u Direktivi naznačen. Ona sadrži cilj koji želi da se ostvari, sadržinu propisa koji moraju da se uvedu i rok implementacije, dok država članica ima relativnu slobodu u pogledu izbora oblika i metoda njene implementacije.\nAko, međutim, država članica ne ostvari implementaciju direktive u roku koji je u njoj naznačen, direktiva može neposredno da se primeni.\nDo sada su u ovom domenu usvojene samo dve direktive 1990. godine, i to u oblasti oporezivanja pravnih lica – Direktiva o poreskom tretmanu dividendi koje filijala–rezident jedne države članice isplaćuje matičnoj kompaniji–rezidentu druge države članice (Parent-Subsidiary Directive) i Direktiva o poreskom tretmanu statusnih promena kod kompanija (Merger Directive).\nIste godine potpisana je i Konvencija o eliminisanju dvostrukog oporezivanja u vezi sa usklađivanjem dobiti povezanih preduzeća (Arbitration Convention). Znatno ranije, tj. 1977. godine, odnosno 1969. Godine Savet Zajednice je usvojio još dve direktive koje su relativno ograničenog značaja – Direktivu o uzajamnoj pomoći kod neposrednog i posrednog oporezivanja i Direktivu o taksi na kapital.


Igor Crnadak: Podrška članica CEI-ja od ogromnog značaja za BiH – Haber.ba\nIgor Crnadak: Podrška članica CEI-ja od ogromnog značaja za BiH\nSastanak ministara vanjskih poslova zemalja CEI-ja održava se danas u Banjaluci.\n“Za Bosnu i Hercegovinu je ovo kritičan, prelomni trenutak kada je u pitanju proces evropskih integracija. Mi činimo veliki napor i pokušavamo da dođemo u situaciju da u julu na Savjetu za spoljne poslove Evropske unije dobijemo prihvatanje aplikacije za članstvo i u tom kontekstu podrška zemalja članica EU unutar Centralnoevropske inicijative (CEI) za nas je od ogromnog značaja”, izjavio je danas Igor Crnadak, ministar vanjskih poslova BiH, javlja Anadolu Agency (AA).\nNa konferenciji za novinare održanoj tokom sastanka ministara inostranih poslova zemalja članica CEI-ja, koji se održava danas u Banjaluci u Kulturnom centru Banski dvor, Crnadak je istakao da je ovaj sastanak izuzetno značajan jer je na njemu čuo da BiH ima snažnu podršku zemalja članica uključujući Italiju. Poželio je da svaki novi sastanak CEI-ja ima sve više članica EU.\n“Centralnoevropska inicijativa je na današnjem ministarskom sastanku razmatrala nekoliko bitnih tema, o regionalnoj saradnji i uticaju regionalne saradnje na evroointegracije zemalja CEI-ja koje nisu još članice EU, te o migracijama i borbi protiv terorizma i to su glavne teme dosadašnjeg dijela našeg rada”, rekao je Crnadak.\nPrema njegovim riječima razmatrali su i akcioni plan CEI za naredne godine tri godine.\n“Danas smo donijeli odluku da sljedeća predsjedavajuća zemlja u 2017. godini bude Bjelorusija”, rekao je Crnadak i čestitao čestitao Vladimiru Makeiju, ministru inostranih poslova Bjelorusije.\nNikola Poposki, ministar vanjskih poslova Makedonije, koja je prošle godine predsjedavala CEI-jem rekao je da regija ima mnogo zajedničkih stvari, a najznačajnija je da dijele istu želju, da postanu članica velike evropske porodice.\n“U CEI-ju se fokusiramo na pitanja kao što su infrastruktura, poslovna povezanost, bolja međusobnu povezanost između naših zemalja – što je najznačajnije za ljude, što im čini život boljim”, rekao je Poposki.\nIstakao je da je razgovarano i o migracijama koje su značajan podsjetnik koliko smo ranjivi ovoj regiji, te i zavisni jedni od drugih.\n“Ovo je bio primjer kako za zemlje članice EU, tako i za one koje nisu članice da imamo iste interese i da treba da se vodimo istim pristupom, a to je humani tretman migranata i pitanje bezbjednosti”, rekao je on.\nVladimir Makei, ministar vanjskih poslova Bjelorusije, rekao je da je današnja odluka CEI-ja da će sledeća predsjedavajuća biti Bjelorusija, istorijska odluka za njegovu zemlju, obzirom da je to prvi put da predsjedava nekom regionalnom organizacijom.\nPaolo Gentiloni, ministar vanjskih poslova Italije rekao je da je saradnja između 18 zemalja članica CEI-ja ključna za uspostavljanje mira, borbu protiv terorizma i rješavanje pitanja migracija. Podsjetio je da se ova inicijativa bavi i infrastrukturnim ulaganjima, odnosno pitanjima koja dovode do konkretnih projekata. Istakao je da se Evropska unija suočava sa ozbiljnim izazovom u ovom periodu, ali da treba vjerovati u budućnost Unije.\n“Evropa će prevazići izazove i Italija je posvećena da se preduzmu novi koraci u ovom procesu i da ulaskom zemalja Zapadnog Balkana u EU bude ostvaren veliki uspjeh EU. Proširenje EU na Zapadni Balkan nije samo interes zemalja Zapadnog Balkana nego je to interes EU”, rekao je Gentiloni.\nOdgovarajući na pitanja novinara o evrointegracijama BiH Crnadak je istakao da je BiH imala dosta brz tok stvari nakon tzv. izjave o evropskim integracijama.\n“Nažalost, u poslednje vrijeme došlo je do jedne vrste usporavanja i imali smo političke događaje koji su pokvarili atmosferu – kao što je odluka o objavljivanju rezultata popisa”, rekao je on.\nSmatra da je ključna adaptacija Sporazuma o stabilizaciji i pridruživanju i stavljanje u funkciju mehanizma koordinacije, a da niko ne može pomoći BiH ako to ne bude urađeno.\n“Obje ove stvari su blizu kraja, ali ne mogu da budem prorok i da kažem hoće li biti uspješno završeno ili ne”, rekao je Crnadak.\nDodao je da će se truditi da on i njegova stranka imaju konstruktivnu ulogu i da na samom početku slovačkog predsjedavanja EU BiH napravi taj krupan iskorak.\n“Ako svi budemo odgovorni, dnevno političke stvari ostavimo po strani i posvetimo se kompromisu napravićemo rješenje i stvoriti uslove da krenemo naprijed”, rekao je on i dodao da je analizirajući sve informacije uvjeren da je to moguće završiti i imati dobre vijesti iz Brisela.\nDanašnjem skupu u Banjaluci prisustvuje i komesar za evropsku politiku susjedstva i pregovore o proširenju Evropske unije Johannes Hahn. Uz ministre vanjskih poslova Austrije, Italije, Bugarske, Mađarske, Srbije, Hrvatske, Makedonije i Bjelorusije ostale zemlje, članice CEI-a, predstavljaju zamjenici ministri vanjskih poslova i državni sekretari u ministarstvima.\nTeme:Banja Luka, BiH, CEI, Igor Crnadak, podrška


Vučić o Seki: Njen intervju je čisto politički – Otvoreno\nPočetnaVestiVučić o Seki: Njen intervju je čisto politički\nNisam saglasan sa načinom na koji se poslanik Marko Atlagić obratio glumici Seki Sablić, rekao je večeras predsednik Aleksandar Vučić, gostujući na Radio televiziji Srbije.\n“Ali, izašao je njen čisto politički intervju. Ni sa jednom rečenicom se ne bih saglasio. Ali, takođe nije bilo potrebno ni Marku da karakteriše i daje svoju ocenu kakva je Seka Sablić. To je politički pogrešno”, rekao je Vučić za RTS i dodao:


U DUGOVIMA: Zvezdin dug oko 150.000 evra! – Nadlanu.com\nU DUGOVIMA: Zvezdin dug oko 150.000 evra!\nObjavljeno 10. jula 2014. / 10:33:53\nPrestalo je da gori u podrumu, ali je došlo do požara na prvom spratu... Tek što su crveno-beli, uz pomoć Sportskog društva, uspeli da reše dugovanja prema nekolicini bivših igrača, na red su došla nova potraživanja. Kako saznajemo, ukupan dug kluba iz Ljutice Bogdana iznosi oko 150.000 evra.\nU pitanju su nerešene obaveze prema igračima koji su, ne tako davno, nosili crveno-beli dres. Njih je, nažalost, dosta. Najveća potraživanja ima Nikola Dokić, bivši srednji bek. Po nekim informacijama njemu se duguje 12, a po nekim drugim 16.000 evra. Iza njega je Slobodan Đurić (10.000 evra)...\nOsim činjenice da mora da pronađe novac za vraćanje duga, Crvena zvezda je suočena i sa oduzimanjem bodova. Opet, za iole ozbiljan klub ovaj dug bi trebalo da predstavlja tek finansijsku kap (šta bi, tek, trebalo da kažu predstavnici FK Crvena zvezda, čiji dugo iznosi oko 40 miliona evra). Problem je, međutim, što rukometni pogon već oko dve godine ne može da formira Upravni odbor.


Stojiljković: Odškrinuta vrata za bolju ponudu za minimalac | 013 info\nStojiljković: Odškrinuta vrata za bolju ponudu za minimalac\n021/Beta\tUto, 24/08/2021 - 18:20\nPredsednik UGS "Nezavisnost" Zoran Stojiljković rekao je da mu se čini da su se, dolaskom premijerke na kolegijum, odškrinula vrata za bolju ponudu kroz stvarne pregovore o povećanju minimalne zarade.\n"Ne verujem u spektakularnu promenu stava Vlade Srbije o povećanju minimalne zarade, ali čini mi se da je dolaskom Ane Brnabić na kolegijum učinjen dodatni napor da se utvrdi da li minimalna zarada može biti iznad 35.000 dinara", rekao je Stojiljković, koji je član kolegijuma Socijalno-ekonomskog saveta (SES).\nPremijerka Brnabić učestvovala je danas na kolegijumu SES-a na kome se razgovaralo o povećanju minimalne mesečne zarade za 2022. godinu, saopštio je njen kabinet.\nOna je izjavila ranije danas da je načelno doneta odluka da će novi iznos minimalne zarade biti veći od 35.000 dinara, ali da ne deluje realno da u ovom trenutku može da dosegne 39.000 dinara koliko zahtevaju sindikati.\nStojiljković je rekao da su na SES-u premijerki predočeni argumenti da povećanje od 9,4 odsto, odnosno sa sadašnjih 30.900 dinara na 35.012 dinara koliko je najavio predsednik Srbije Aleksandar Vučić, a juče saopštilo i Ministarstvo finansija, samo zadržava zatečeno stanje, umesto da je "minimalac" realno povećan da bi se izjednačilo sa minimlnom potroščkom korpom koja će, prema proceni, naredne godine vredeti 39.000 dinara.\nPrema rečima Stojiljkovića, pre tri godine je dogovoreno da minimalna zarada bude izjednačena sa vrednošću minimalne potrošačke korpe u ovoj godini i ako se to ne postigne teško će se ispuniti obećanje predsednika Srbije Aleksandra Vučića da 2025. godine minimalna zarada bude 500 evra, a prosečna plata 900 evra.\nOn je rekao da je Brnabić verovatno došla i na poziv minisatrke za rad zapošljavanje boračka i socijalna pitanja Darije Kisić Tepavčević kojoj je stalo da se usaglase stavovi socijalnih partnera, Vlade Srbije, poslodavaca i dva reprezentativna sindikata UGS "Nezavisnost" i Saveza samostalnih sindikata Srbije (SSSS).\nPregovori o minimalnoj ceni rada nastavljaju se u petak, dok je za 2. septembar zakazana sednica SES-a na kojoj će se utvrditi da li je postignut jedinstven stav.\nUkoliko socijalni partneri ne postignu saglasnost oko minimalne zarade konačnu odluku doneće Vlada Srbije, najdalje do 15. septembra.\nsrbija minimalac pregovori poslodavci radnici


Savet bezbednosti nije usvojio rezoluciju o Siriji\n► Savet bezbednosti nije usvojio rezoluciju o Siriji\nČlanice Saveta bezbednosti UN nisu uspele da prevaziđu razlike i usvoje tekst rezolucije za Siriju u kojoj bi se osudilo šestomesečno vojno suzbijanje antivladinih demonstracija i pozvale vlasti da počnu političke pregovore.\nNa sastanku iza zatvorenih vrata 15 članica Saveta pokušale su da usaglase dva suprotstavljenja nacrta rezolucije - evropski, u kome se preti sankcijama režimu predsednika Bašara al Asada ako nasilje odmah ne prestane, i ruski, u kome se ne pominju sankcije i gde se isključuje bilo kakva spoljna intervencija.\nRusi i Evropljani rekli su novinarima posle sastanka da je diskusija bila dobra i da nema ničega što bi bilo nepremostiva prepreka.\nOčekuje se da će evropske zemlje uneti neke ruske predloge u novi tekst koji će biti razmatran na novom sastanku Saveta bezbednosti danas popodne, rekle su novinarima diplomate u sedištu UN u Njujorku.\n"Evropljani su izašli u susret drugim zemljama u duhu kompromisa. Ideja je naravno da se dobije jaka i jedinstvena poruka Saveta... sirijski režim mora da prekine nasilje i počne dijalog", rekao je nemački ambasador u UN Peter Viting.\nSavetu bezbednosti je trebalo četiri meseca da prevaziđe blokadu i u avgustu konačno izda saopštenje u kome se osuđuje porast nasilja u Siriji.\nEvropske zemlje su odmah nakon toga i uz podršku SAD pokušale da podnesu obavezujuće rezolucije kojom bi se uveli embargo na oružje i druge sankcije čiji bi cilj bio da se prekine nasilno suzbijanje opozicionih demonstracija.\nMeđutim, prvobitni tekst rezolucije koji je podnet krajem avgusta naišao je na protivljenje Rusije, Kine, Indije, Južne Afrike i Brazila, delimično iz straha da bi mogao da se iskoristi kao pretekst za vojnu intervenciju u Siriji.\nTe zemlje smatraju da je rezoluciju UN u kojoj se odobrava upotreba sile za zaštitu civila u Libiji NATO iskoristio da opravda višemesečne vazdušne udare na snage režima Moamera Gadafija.\nAmbasador Rusije u UN Vitalij Čurkin rekao je novinarima posle sinoćnjeg sastanka da su dve strane sada "bliže" nego na početku pregovora o Siriji u avgustu.\nOn je rekao da ne treba izgubiti iz vida dva cilja - odmah zaustaviti nasilje i pokrenuti politički proces koji bi doveo do reformi i zadovoljavajućoj situaciji za narod Sirije.\nPrema podacima UN, u protestima protiv sirijskog predsednika Bašara al Asada koji su počeli u martu, do sada je poginulo 2.700 ljudi.


Projektom iz turizma do titule najboljeg u Svetioniku znanja - juGmedia\nNa ovogodišnjem Svetioniku znanja, tradicionalnom takmičenju 60 srednjoškolaca iz 15 gradova Srbije, koje će biti održano predstojećeg vikenda za titulu najboljeg boriće se i ekipa Vranja koju čini neformalna grupa sedamnaestogodišnjaka, a koji će se predstaviti projektom pod nazivom “Via Vranje” iz oblasti turizma koji su uradili uz stručnu pomoć mentora.\nPrilikom prezentacije ovog projekta ova grupa mladih i talentovanih Vranjanaca će demonstracijom turističkih ruta u svom gradu pokazati kako se može unaprediti postojeća turistička ponuda.\n“Ispred svakog objekta koji se bude našao na našoj turističkoj ruti biće postavljena tabla sa najvažnijim informacijama vezanim za njegov istorijat i kulturni značaj ispisan na srpskom i engleskom jeziku i vranjskom dijalektu sa ciljem da turistima predstavimo našu kulturu, istoriju, tradiciju, običaje…“, ističu članovi vranjske ekipe.\nOvaj projekat sprovodi Udruženje Svetionik znanja, uz finansijsku podršku Ministarstva omladine i sporta.\nU poslednja 24 sata stiglo je 206 rezultata, od toga za grad Leskovac 129, a 17 rezultata je sa pozitivnim nalazom, saopštio je Zavod za javno zdravlje…\nNovosadska građevinska kompanija „GAT“ pobedila je na tenderu raspisanom za izgradnju novog gradskog stadiona „Dubočica“ Leskovac. Oni su predvodili…


RTS :: Đorđević položio venac na spomenik V-3 kragujevačke gimnazije\nDruštvo Đorđević položio venac na spomenik V-3 kragujevačke gimnazije\nsubota, 05. sep 2020, 13:17 -> 14:04\nMinistar za rad, zapošljavanje, boračka i socijalna pitanja Zoran Đorđević položio je u ime Vlade Srbije venac na spomenik V-3 kragujevačke gimnazije, gde su 1941. godine streljani učenici i učitelji te škole.\nZoran Đorđević je nakon polaganja venca istakao da najveći i najstrašniji simboli zla, za koje nema primera u celokupnoj ljudskoj civilizaciji, fašističko-nacistički logori smrti su tamna mrlja na savesti čovečanstva, neizbrisiva sramota ljudskog roda.\n"Posebno mesto na toj mapi zemaljskog pakla zauzimaju Aušvic i, za nas, Srbe, Jasenovac, kao najužasnija stratišta jevrejskog, odnosno srpskog naroda", poručio je ministar.\nPrema njegovim rečima, ustaški režim je, pored toga što je razarao i spaljivao do temelja srpske pravoslavne svetinje, iznedrio i poseban program "preveravanja".\nKako je objasnio, nasilnog pokatoličavanja sasvim male srpske dece, one koja su imala više sreće od one srpske dece kojima je nasilno i u velikim mukama život oduzet u Jasenovcu ili logorima smrti koje je ustaški režim posebno namenio isključivo za ubijanje dece, kakav je, na primer, bio logor Jastrebarsko, u kojem je život izgubilo preko 22.000 dece.\nĐorđević je poručio da je najmanje što možemo danas da učinimo ne zaboravimo, nikada da ne zaboravimo, njihove muke, patnje i užase kojima su prisustvovali, kojima su i sami bili podvrgnuti, i koji su imali sreću da prežive.\n"Predsednik Aleksandar Vučić je u više navrata istakao da će uskoro biti emitovan prvi srpski film koji za tematiku ima stradanje našeg naroda u logoru Jasenovac, što je veoma značajno za kulturu sećanja novih generacija građana Srbije", podsetio je ministar.\nNaveo je i da je u saradnji sa Republikom Srpskom i predsednikom Miloradom Dodikom, predsednik Vučić istakao rešenost i posvećenost izgradnji memorijalnog kompleksa, kojim će se na dostojan način odati dužno i trajno poštovanje žrtvama genocida, izvršenog nad Srbima, Jevrejima i Romima u NDH u Drugom svetskom ratu.\nPovodom obeležavanja 75 godina od oslobođenja preživelih logoraša u brojnim koncentracionim logorima, u Muzeju 21. oktobar u Kragujevcu, ministar spoljnih poslova Ivica Dačić otvorio je i najveću izložbu o Jasenovcu u Srbiji posle Drugog svetskog rata pod nazivom "Jasenovac, pravo na nezaborav".\nPored otvaranja izložbe i ceremonije polaganja venaca održana je i svečana promocija trilogije profesora dr Grajfa o Jasenovcu, ustaškom konačnom rešenju i Alojziju Stepincu, naučna ZUM konferencija i promocija knjige profesora Mekkormika o Anti Paveliću.\nMinistar Đorđević istakao je da Republika Srbija, kao država koja je baštinik evropske vrednosti, među kojima je jedna od osnovnih antifašizam, izuzetno ceni dugogodišnji rad i veliki doprinos koji je prof. dr Gideon Grajf dao, i daje i danas, utvrđivanju činjenica o stvarnom, tačnom, na činjenicama i dokazima zasnovanom broju srpskih žrtava u ustaškom genocidu.\n"Naša je uloga da ne zaboravimo i ne dozvolimo da se ono što je nepobitna istina prepravlja i, time, ponovo ubija i dodatno unižava ona nekadašnja, i tada i danas, nevina žrtva", naglasio je Đorđević.\nIstakao je i da su zbog toga događaji poput ove naučne konferencije naročito dragoceni, upravo u današnje vreme i na ovom mestu, u Srbiji, zemlji žrtvi genocida, zemlji u kojoj snaga naučne istine i težina istorijski validno potvrđenih argumenata uvek odnosi prevagu nad svim lažima i pokušajima falsifikovanja i revizije činjenica.


Sud u Rusiji naložio hapšenje saradnika Navaljnog | Aktuelno\nŽdanov, koji boravi u inostranstvu, bio je direktor Fondacije za borbu protiv korupcije koja je povezivana sa Navaljnim i proglašena ''ekstremističkom'', a vlasti su je nedavno zabranile\nRuski sud naložio je 29. juna hapšenje Ivana Ždanova, saradnika zatvorenog kritičara Kremlja Alekseja Navaljnog zbog neodazivanja sudskom pozivu, prenijela je agencija Reuters.\nŽdanov, koji boravi u inostranstvu, bio je direktor Fondacije za borbu protiv korupcije koja je povezivana sa Navaljnim i proglašena “ekstremističkom”, a vlasti su je nedavno zabranile.\nMoskovski Okružni sud saopštio je da je Ždanov, koji ima prebivalište u inostranstvu, optužen za nepoštovanje ranije presude suda, krivičnog djela za koje je moguća kazna zatvora do dvije godine, i naredio njegovo hapšenje i pritvor od mjesec dana.\n“Uvijek smo pretpostavljali, a sada znamo i pouzdano, da će Ivan, ukoliko se vrati u Rusiju, biti odmah upućen u pritvorsku jedinicu od trenutka kada pređe granicu”, saopštio je njegov advokat Vladimir Voronin za Reuters.\nŽdanov je jedan od bliskih saradnika Navaljnog, najistaknutijeg kritičara ruskog predsjednika Vladimira Putina, koji služi kaznu zatvora zbog kršenja uslovnog otpusta.\nRuska policija je 29. juna takođe pretresla domove nekoliko istraživačkih novinara web stranice The Project (Projekt) i članova njihovih porodica samo nekoliko sati nakon što je ovaj nezavisni medij objavio izvještaj u kojem se ispituje kako su ministar unutrašnjih poslova Vladimir Kolokoltsev i njegova rodbina stekli bogatstvo.\nSVIJET Aktuelno - 17.09.2021-20:55\nU Rusiji su u petak počeli parlamentarni i lokalni izbori, otvaranjem prvih biračkih mjesta na Dalekom istoku, prenosi Beta. Početak izbora je zvanično najavila predsjednica...


Tokom vanrednog stanja novinari imali porotivustavne zabrane - NOVA portal\nTokom vanrednog stanja novinari imali porotivustavne zabrane\nDruštvo Autor:Fonet 28. Okt. 202018:16 > 18:191 Komentar\nTokom vanrednog stanja donet je niz propisa koji su imali direktan uticaj na rad novinara, uključujući i ograničavanje kretanja, zabranu prisustva događajima važnim za pravovremeno i istinito obaveštavanje građana i druga postupanja vlasti koja su uticala na onemogućavanje novinara da profesionalno rade svoj posao, objavio je danas NUNS.\nNezavisno udruženje novinara Srbije (NUNS) objavilo je izveštaj “Sloboda izražavanja i medijski pluralizam u vreme vanrednog stanja – Refleksija na aktivnosti iz Akcionog plana za pregovaračko poglavlje 23”.\nNeke od štetnih odredbi kasnije su stavljene van snage, ali činjenica da su one bile u direktnoj suprotnosti sa Ustavom i relevantnim zakonima nameće potrebu za pažljivim promišljanjem posledica po rad novinara i kvalitet informisanja uopšte.\nU posmatranom periodu uočen je porast incidentnih situacija na štetu novinara u odnosu na vreme koje je prethodilo vanrednom stanju, ali i u odnosu na isti posmatrani period lane.\nU Srbiji poverenje u medije 20 odsto\nNVO: Odbačena prijava za neustavno vanredno stanje\nKao neke od propisa podseća se na dodelu propusnica za rad novinara tokom policijskog časa, a one su dodeljivane najčešće samo stalno zaposlenim novinarima. Nasuprot tome, novinarima koji nisu u stalnom radnom odnosu kod poslodavca, medijske kuće ili organizacije, ili su na drugi način bez prekida radno angažovani kod svojih poslodavaca u medijima, otežano je normalno obavljanje posla tokom perioda zabrane kretanja, ukazao je NUNS.\nNajveći problem imali su slobodni novinari (frilenseri) kojima su bez jasno određene procedure dodeljivane ili uskraćivane propusnice. Nova ograničenja za slobodan i neometan rad medija uvedena su 31. marta 2020. godine, kada je Zaključkom Vlade o informisanju stanovništva o stanju i posledicama zarazne bolesti COVID-19 izazvane virusom SARS11 uloga obaveštavanja javnosti o stanju i posledicama zaraze poverena je isključivo Kriznom štabu za suzbijanje zarazne bolesti COVID-19.\nIstom odlukom propisano je da sva obaveštenja javnosti mogu davati samo predsednica Vlade ili osobe koje ovlasti Krizni štab. Zaključak je, budući da je bio u suprotnosti sa Ustavom Srbije, Zakonom o slobodnom pristupu informacijama od javnog značaja12, Zakonom o javnom informisanju i medijima13 ali i Zakonom o zaštiti stanovništva od zaraznih bolesti, ubrzo bio i povučen.\nJoš jedan propis donet u sličnom duhu jeste i Odluka da se zabrani prisustvo novinarima na konferencijama koje održava Krizni štab, pa je od 10. aprila promenjena dotadašnja praksa da novinari prisustvuju konferencijama koje organizuje Krizni štab.\nPrema saopštenju Kancelarije za saradnju sa medijima Vlade RS, predviđeno je da se novinarska pitanja dostavljaju elektronski i da na njih članovi Kriznog štaba daju (čitaju) unapred pripremljene odgovore na konferencijama za štampu.\nTrend nedostavljanja informacija nastavljen je i posle ukidanja vanrednog stanja, kada se veliki broj novinara se požalio na odsustvo postupanja institucija po osnovu zahteva za slobodan pristup informacijama od javnog značaja u vezi sa postavljenim pitanjima o stanju u zdravstvenim centrima širom Srbije.\nU periodu pre uvođenja vanrednog stanja, u dvostruko dužem vremenskom periodu, 100 dana, zabeleženo je 12 napada i 11 pritisaka, a za vreme vanrednog stanja, u samo 47 dana, stopa napada povećana je za 70 odsto, a pritisaka za gotovo 150 odsto, ukazao je NUNS.\nOd zabeleženih slučajeva napada i pritisaka, u 20 događaja pritisci i pretnje su stizali od predstavnika vlasti, navodi se u izveštaju. U okviru izveštaja su i rezultati onlajn ankete u kojoj je učestvovalo 228 novinara iz cele Srbije.\nOko 58 odsto učesnika reklo je da su im potrebne rukavice, maske i dezinfekciona sredstva, dok je 33,9 odsto izrazilo potrebu da se osigura bezbednost digitalne komunikacije, pravna pomoć i podrška je potreba 28,4 odsto ankteriranih, a 8,7 odsto tražilo je i psihološku podršku.\nU isto vreme, kao najveći problem za obavljanje novinarskog posla tokom vanrednog stanja označena je zatvorenost institucija za pružanje relevantnih informacija, a takav odgovor izabralo je gotovo dve trećine ispitanika.\nSlede nepostojanje dovoljnog broja dozvola za rad tokom zabrane kretanja 37,6 odsto i zloupotreba ovlašćenja od organa vlasti 23,3 odsto.


Besplatan internet na najvećim graničnim prelazima od 2020. - Daljine.rs\nZa izgradnju i adaptaciju graničnih prelaza u Srbiji u narednoj godini obezbeđen je 251 milion dinara, kao i novac za radove na izgradnji novih graničnih prelaza “Bajina Bašta” i “Kotroman”.\nPrelaz “Bajina Bašta” bi trebalo da bude gotov u decembru 2020. godine dok će izgradnja na Kotromanu trajati i u 2021. godini do juna meseca, kada se očekuje završetak svih radova.\nGranični prelaz “Horgoš” sa Mađarskom biće proširen sledeće godine, navodi Vorkapić za Tanjug.\n“Cilj je da svaki od graničnih prelaza prema drugoj zemlji ima isti broj traka kao što ima onaj na teritoriji susedne zemlje, a kako bi se smanjile gužve”, kaže direktor RDI.\nU toku je rešavanje imovinsko-pravnih odnosa na graničnom prelazu “Vatin”, nakon čega će se krenuti u izgradnju i rekonstrukciju ovog najfrekventnijeg prelaza sa Rumunijom.\nNadležnosti su do sada bile podeljene između više državnih organa, kao što su MUP, Carina, različite inspekcije, Ministarstvo građevinarstva, saobraćaja i infrastrukture…\nIzvor: Tanjug, naslovna fotografija: Upwinxp / Wikimedia


Groblje nacističkih brodova iz Drugog svetskog rata i važno logističko čvorište - alo.rs\nLUKA PRAHOVO Groblje nacističkih brodova iz Drugog svetskog rata i važno logističko čvorište\nAUTOR: E. A. DATUM I VREME: 30.11.2020. 17:21\nNalazi se tromeđi!\nLuka Prahovo, Foto: Promo\nPrahovo je industrijsko naselje na Dunavu udaljeno 10 kilometara od Negotina. To je malo mesto, smešteno na 60 metara nadmorske visine, u kojem živi oko 3.000 ljudi na oko 2.000 hektara. Međutim, Prahovo se nalazi na tromeđi Srbije, Rumunije i Bugarske, a međunarodna „Luka Prahovo“ je važno logističko čvorište, koje je od izuzetnog značaja ne samo za istočnu Srbiju već i ceo region.\nLuka ima pretovarni kapacitet od preko milion i po tona godišnje i omogućuje prihvat i pretovar različitih vrsta tereta i svih važnih sirovina, koje su neophodne za proizvodnju mineralnih đubriva, a koje Dunavom dolaze iz crnomorskih luka.\n„Luka Prahovo“ se nalazi na desnoj obali Dunava, na 861. kilometru, i predstavlja poslednju izlaznu luku na teritoriji Srbije na četiri kilometra nizvodno od hidroelektrane „Đerdap 2“ i međunarodnog graničnog prelaza Kusjak. Povezana je železnicom i drumskim saobraćajnicama sa drugim delovima Srbije.\nRečni Koridor 7 dužine 2.500 kilometara deo je transevropskog plovnog puta Rajna-Majna- Dunav i povezuje Severno more sa Crnim morem na ukupnoj dužini od 3.505 kilometara. Kapacitet „Luke Prahovo“ iznosi 800.000 tona.\nU ovoj luci je 60-ih godina prošlog veka izgrađeno i veliko stovarište nafte i naftnih derivata. Tada je bilo planirano da ovaj objekat koristi tadašnja Jugoslovenska narodna armija, ali je 1971. godine predat na upotrebu preduzeću „Jugopetrol“ Beograd, koje će kasnije postati Naftna industrija Srbije.\nSa izgradnjom nove stanice za snabdevanje domaćih i stranih brodova pogonskim gorivom, pored uvećanih prihoda od prometa, koje će ostvariti NIS, preko naplate pristanišnih i lučkih naknada biti značajno uvećan i budžet Srbije, koji je u 2016. godini, kada ova oblast još nije bila dovoljno uređena, iznosio 101 milion dinara.\nZnatan deo ovih sredstava upotrebiće se za modernizaciju svih devet luka i pristaništa u Srbiji, među kojima je i „Luka Prahovo“. Inače, najhitnije proširenje luke i osposobljavanje pruge do luke, po najvišim standardima, od Vlade Srbije u cilju povećanja kapaciteta nove topionice zahteva RTB Bor, a tom zahtevu pridružile su se kineske, kanadske i ruske kompanije. Za ove namene očekuje se investicija od 30 miliona evra.\nTreba pomenuti i činjenicu da su nacisti pred kraj Drugog svetskog rata baš kod Prahova potopili više desetina sopstvenih brodova i čamaca da ne padnu u ruke Sovjetskom Savezu. Za projekat vađenja svih olupina sa dna Dunava, radi proširenja plovnog puta i sigurnije plovidbe potrebno je oko 20 miliona evra.\n"NIKO NE STANE IZA GADOSTI KOJU JE NAPISAO" Ministar policije traži ukidanje anonimnosti na mrežama: Potpiši, pa piši bato!\nPRORADILA DALEKOMETNA ARTILJERIJA DOMAĆINA Ulaskom Lojda crveno-beli zaustavili sunovrat, Efes - Crvena zvezda\nSZO UPOZORAVA Evo za koga je "Moderna" vakcina rizična!\nTEK ĆE VAM BITI ŽAO ŠTO JE PREMINULA! Rialda posle toliko godina prihvatila da tumači lik Marije, "Žikina dinastija" je u nastavku ovako trebala da izgleda (FOTO/VIDEO)


Akcija MUP-a i Udruženja Nacionalni Biro Osiguravača Crne Gore – nbocg\nAkcija MUP-a i Udruženja Nacionalni Biro Osiguravača Crne Gore\nSaobraćajna Policija će od 15. juna do 1. jula, u saradnji sa Nacionalnim biroom osiguravača Crne Gore, sprovoditi kampanju “Pojas za sve”.\nKampanja “Pojas za sve”, ima za cilj podizanje svijesti građana o važnosti korišćenja sigurnosnog pojasa u vozilima prilikom učešća u saobraćaju, što predstavlja zakonsku obavezu. Inače, korišćenje sigurnosnog pojasa u vozilima, shodno analizama, smanjuje rizik po život putnika za 50 odsto.\nOva kampanja, koju saobraćajna policija sprovodi periodično, ima i preventivnu i represivnu komponentu. Preventivna se ogleda u ukazivanju na važnost poštovanja ovog saobraćajnog pravila, što će između ostalog biti urađeno kroz distribuciju flajera, emitovanjem edukativnog spota “Pojas za sve” i oglasa u medijima.\nRepresivne mjere i radnje biće sprovođene prema licima koja ne budu koristila sigurnosni pojas shodno zakonu, a posebna pažnja će se posvetiti prevoženju djece u vozilima na pravilan način kako bi kategorija najmlađih učesnika u saobraćaju bila što više zaštićena”, saopšteno je. Nakon završetka kampanje saobraćajna policija će analizirati rezultate postignute u periodu njenog sprovođenja koji će biti uzeti u obzir prilikom planiranja i sprovođenja aktivnosti na poboljšanju stanja bezbjednosti saobraćaja na putevima.\nO ovoj akciji Boris Šaban, izvršni direktor NBOCG, kaže da se tradicionalno partnerstvo Biroa i MUP-a Crne Gore, koje u kontinuitetu traje već nekoliko godina, na polju podizanja saobraćajne kulture, razvija na planu edukacije građana o značaju bezbjedonosnih funkcija u vozilima u saobraćaju.\n“U ovom konkretnom slučaju radimo na pretvaranju zakonskih obaveza vezivanja pojasa u dnevnu rutinu, kako svih vozača tako i saputnika u vozilima u saobraćaju. Akcija ima za cilj da postigne podizanje nivoa svijesti građana o obaveznom korišćenju sigurnosnog pojasa na svim mjestima u vozilu na kojima su oni ugrađeni i obaveznog korišćenja sigurnosnog sjedišta za prevoz djece.\nBiro je prepoznao značaj ove akcije, jer doprinosi povećanju nivoa opšte kulture i bezbjednosti saobraćaja u državi. Smatramo da je bitno djelovati preventivno i edukativno u cilju povećanja nivoa opšte saobraćajne kulture građana. Cilj ove kampanje nije puko sprovođenje zakona već postizanje značajno većeg stepena bezbjednosti i pored svih relevantinh institucija neophodno je da i građani daju svoj doprinos tom opštedruštvenom cilju.”- zaključuje Šaban.


Osmomartovski marš žena – GayEcho\nNekoliko nevladinih i LGBT organizacija će u Beogradu, povodom Međunarodnog dana žena, organizovati “Osmomartovski marš žena”, tokom kojeg će pozvati na ravnopravnost polova, poštovanje reproduktivnih prava žena i borbu protiv nasilja nad ženama. Protestni marš će početi u 17 časova na Trgu Republike, odakle će učesnici protesta krenuti prema Slaviji, uz zaustavljanje pred zgradom Vlade Srbije.\n– Naša seksualna, reproduktivna i radna prava konstantno su ugrožena i zbog toga ćemo se mi ove godine pridružiti jednoj široj inicijativi žena širom sveta koja, pod parolom “Štrajk žena”, okuplja žene kako bi se suprotstavile decenijama ekonomske nejednakosti, kriminalizacije, policijskog tlačenja, rasnog i seksualnog nasilja, beskrajnog globalnog rata i terorizma – izjavila je Mina Damjanović, ispred inicijative žena koje organizuju marš.\n– U posebno teškom položaju nalaze se zaposlene trudnice koje otkaze dobijaju pod izgovorom da predstavljaju nepotrebno opterećenje za poslodavca koji ih “plaća dok one ne rade”, uprkos činjenici da je za isplatu plata trudnicama i porodiljama odgovorna država, a ne poslodavac – izjavila je Krek.\nProtest organizuju Mreža Žene protiv nasilja, Labris – organizacija za lezbejska ljudska prava, Rekonstrukcija Ženski fond, Astra, Romska ženska mreža, Mreža Žena u crnom Srbije, Mreža žena Rasinskog okruga, Levi samit Srbije i Konsultacije za lezbejke, i Plenum žena za štrajk.\n« Predrag Azdejković o uzrocima poraza opozicije\nUhapšen jer je fotkama seksa ucenjivao poznatog fudbalera »


Beograd: Devojčica pala sa trećeg sprata | Mondo Portal\nBeograd Devojcica pala sa treceg sprata\nBeograd: Devojčica pala sa trećeg sprata 0 Podeli Podeli na facebook Podeli na twitter Podeli na viber Pošalji na mail\n20.07.2010. / 15:48 15:54\nBeograd: Devojčica pala sa trećeg sprata\nČetvorogodišnja devojčica teško je povređena pošto je pala sa trećeg sprata zgrade u Spasenovićevoj ulici u beogradskom naselju Žarkovo.\nPortparolka Hitne pomoći Nada Macura rekla je agenciji Beta da je devojčica zadobila kontuzionu povredu stomaka i povredu glave sa hematomom, kao i prelom butne kosti.\nHitna pomoć je poziv o toj nesreći primila u 13.33 časova.\nPortparol Kliničkog centra Srbije (KCS) Drago Jovanović rekao je Beti da je devojčica primljena na odeljenje reanimacije Urgentnog centra i da će za nekoliko sati biti poznati prvi izveštaji lekara o njenom zdravstvenom stanju.


Klasa Dragutinovića i Pešića garancija sjajnih rezultata - Vijesti.me\nDžiu-džicu reprezentacija Crne Gore i na Evropskom prvenstvu za kadete i juniore u Bukureštu potvrdila je kvalitet i da za budućnost tog sporta ne treba brinuti, saopšteno je iz te asocijacije.\nCrnogorski reprezentativci Vuk Dragutinović i Filip Pešić osvojili su u Bukreštu dvije srebrne medalje u duo sistemu, u discplini duo klasik i duo šou.\nDragutinović je kazao da su utisci sa šampionata fenomenalni, navodeći da su za Bukureššt otputovali bez pritiska svjesni svojih kvalteta.\n"Žrijeb je bio tešak i nije bilo lako doći do medalja. Dali smo sveod sebe i pokazali zašto smo država džiu-džicu sporta i zašto smo u vrhu evroske i svjetske scene. Naporno smo se spremali, svakodnevno smo putovali za Budvu ili iz Budve za Podgoricu, a sve sa ciljem da svoju državu predstavimo na što bolji način", kazao je Dragutinović.\nOn je naglasio da nema vremena za odmor i da su već počele pripreme za Svjetsko prvenstvo u Kolumbiji.\nPešić je naglasio da je bilo teško uskladiti obaveze sa treninzima.\n"Ne živimo u istom gradu i to je otežavalo pripremu. Radili smo dvije kategorije i drago mi je što smo u obje došli do medalje. Nadam se da ona neće izostati ni za mjesec, na SP u Kolumbiji, kazao je Pešić na konferenciji za novinare.\nSelektor juniora Stefan Vukotić kazao je da ga raduje ostvareni rezultat i osvojene medalje.\n"Ostvarili smo veliki rezultat. Posebno me raduje što stasava jedna nova generacija koja nastaviti kontinuitet osvajanja medalja. Rezultat iz Bukurešta je satisfakcija za mene i kao selektora", rekao je Vukotić.\nPredsjednik Džiudžicu saveza, Ranko Vukotić kazao je na šampionatu nastupilo više od 600 takmičara iz 20 država.\n"Dragutinović i Pešić osvojili su prve medalje u juniorskoj konkurenciji, u muškom duo sistemu", zaključio je Vukotić.


Lovci obeleželi četiri decenije bratimljenja - www.025.rs\nwww.025.rs / KULA / DRUŠTVO / Lovci obeleželi četiri decenije bratimljenja\nLovci obeleželi četiri decenije bratimljenja\nU subotu je u hotelu „Biser“ na Panoniji na impozantan način proslavljen jedan lep jubilej 40 godina bratimljenja lovačkih društava „Crvenka“ i „Danilovgrad“.\nViše je nego razumljivo što su se baš ova dva lovačka društva pre četiri decenije pobratimila, jer treba imati u vidu činjenicu da je veliki deo kolonista koji su naselili Crvenku upravo iz sreza Danilovgradskog. A da je skup bio veoma značajan i za našu i za opštinu Danilovgrad potvrđuje činjenica da su mu prisustvovali potpredsednik opštine Danilovgrad Ilija Grgurović, kao i predsednik opštine Kula Damjan Miljanić.\nNakon pozdravnih reči predsednika Lovačkog društva „Crvenka“ Miša Nešovića i zdavice kojom je sve prisutve pozdravio Vilika Štegmajer, skup su pozdravili i Duško Ivanović, predsednik Lovačkog društva „Danilovgrad“, kao i Ljubomir Dragović predsednik Upravnog odbora tog lovačkog društva, a prisutnima su se obratili i predsednik opštine Kula Damjan Miljanić, kao i potpredsednik opštine Danilovgrad Ilija Grgurović. Ovakva prilika je iskorišćena i za dodelu priznanja zaslužnim pojedincima, a poklone su razmenili i predsednik opštine Kula i potpredsednik opštine Danilovgrad. Plakete i zahvalnice Lovačkog društva Danilovgrad, povodom 40 godina bratimljenja dodeljena su Lovačkom društvu Crvenka, predsedniku društva Mišu Nešoviću, istaknutim članovima Miodragu Miju Nešoviću, Vladimiru Radonjiću i Draganu Pavićeviću, a valja istaći i lep gest Ratka Barovića koji je za ovu priluku izradio poseban poklon prigodnu zastavu na kojoj je u srcu zapisano 40 godina pobratimstva Crvenke i Danilovgrada.\nProslavu četiri decenije bratimljenja lovačkih društava Crvenka i Danilovgrad prigodnim kulturno-umetničkim programom ulepšali su članovi Kulturnog centra „Car Dušan Silni“ iz Feketića, zabavljač Branimir Rosić, pesnik Tode Nikoletić, kao i specijalna gošća večeri estradna zvazda Jadranka Barjaktarović.\nHumanitarna izložba povodom Međunarodnog dana invalida\nOn je Beogradu poklonio hotel Balkan, Moskvu i Kasinu, a niko ne zna ko je ovaj čovek i koliko je važan za našu istoriju


kristijano ronaldo portugal irska kvalifikacije sp udarac penal karton\nNeverovatna scena obeležila je prvo poluvreme meča Portugala i Irske u kvalifikacijama za Svetsko prvenstvo.\nSem što se taj deo meča završio rezultatom 0:1 na stadionu "Algarve", u centru pažnje bio je i Kristijano Ronaldo. Ipak, na kraju su Portugalci slavili, naravno, zahvaljujući upravo Kristijanu.\nOd skoro fudbaler Mančester junajteda je najpre udario rivala pripremajući se da izvede penal, pa mu je isti zatim bio odbranjen.\nMladi štoper VBA Dera O'Šej je odigrao psihološku igricu sa Ronaldom - i pobedio je. Postavio je loptu na kreč Kristijano, a rival je prišao i pomerio mu je sa iste.\nIsfrustriran, Portugalac je udario defanzivca Irske koji se uhvatio za glavu i pao na travu, ali kapiten Portugala nije dobio ni žuti karton.\nMeđutim, prava kazna je usledila par momenata kasnije, a servirao ju je 19-godišnji golman gostujuće reprezentacije.\nGejvin Bazunu je pročitao Ronalda, bacio se na vreme i skinuo pokušaj velike fudbalske zvezde, da bi u finišu prvog dela utakmice preko Džona Igana Irci i poveli.


Laguna - Bukmarker - Nova knjiga iz serijala o Nemanjićima „U ime sina“ u prodaji od 29. maja - Knjige o kojima se priča\n„Nemanjići – u ime sina“ je treća knjiga trilogije o Stefanu Nemanji i treća u seriji knjiga o najpoznatijoj srpskoj vladarskoj dinastiji koja dolazi iz pera Vladimira Kecmanovića i Dejana Stojiljkovića, autora bestselera „Kainov ožiljak“.\nU prvoj knjizi trilogije o Stefanu Nemanji „U ime oca“ ispričana je priča o dečaku koji je postao ratnik, dok ćete u drugoj knjizi pod nazivom „Dva orla“ naći priču o ratniku koji je postao državnik.\nDejan Stojiljković je govoreći o tome jednom prilikom istakao da je danas vrlo teško izdvojiti se na srpskoj književnoj sceni, jer je poslednjih godina prisutna hiperprodukcija, pa je uspeh ove trilogije tim veći. Kecmanović je dodao da je kada pišete o ovakvim temama gotovo nemoguće svima udovoljiti i naglasio da je njegovo duboko uverenje da će knjiga, s vremenom, dobiti svoju verifikaciju, „jer su mnogi koji su joj prišli sa predrasudama, nakon što su je pročitali, promenili mišljenje“.\nNovu knjigu iz serijala o Nemanjićima „U ime sina“ možete pronaći od 29.maja u svim knjižarama Delfi i Laguninim klubovima čitalaca, onlajn knjižari www.delfi.rs i na sajtu www.laguna.rs.


Druga akcija vakcinisanja medijskih radnika iz Severne Makedonije u Vranju - Društvo - Dnevni list Danas\nPočetna » Društvo » Druga akcija vakcinisanja medijskih radnika iz Severne Makedonije u Vranju\nViše od 300 vakcina za novinare\n0Piše: V. R. 12. aprila 2021. 21.59 Izmenjeno: 22.47\nU prvoj akciji prvu dozu vakcine primilo je 105 novinara, u najvećem broju članova Makedonske asocijacije novinara (MAN) koji su u saradnji sa UNS i kancelarijom predsednika Srbije dobili mogućnost da se na ovaj način zaštite od virusa korone, obzirom da u susednoj državi proces vakcinacije još nije dobio zamah.\nMakedonski mediji prenose zahvalnost, na „solidarnosti predstavnika sedme Srbije“, navodeći da im je na ovaj način“ data mogućnost da normalno i sa manjim rizikom nastave da obavljaju svakodnevni posao u vreme epidemiološkog rizika“. Za vikend u Vranju je vakcinu primilo i nekoliko desetina građana srpske nacionalnosti iz Skoplja i Kumanova u organizaciji srpskog udruženja SPONA.\nTokom današnjeg dana u Vranju je registrovano upola manje slučajeva novozaraženih koronom (67) u odnosu na prethodnu nedelju, a za pedeset procenata smanjen je i broj prvih pregleda u ATD kovid ambulanti. U kovid bolnici slobodno je 50 postelja za pacijente obolele od korone.\nU Preševu nema bolesnih medicinara\nDirektor Doma zdravlja u Preševu, dr Dritan Salihu izjavio je da je interesovanje za vakcinaciju protiv kovida u toj varoši veliko i da se do sada vakcinisalo oko 80 odsto medicinskog osoblja. Salihu je za RTS rekao da je do sada dato više od 7.000 doza vakcina i da se dnevno vakciniše oko 300 osoba. „Najviše su zainteresovani građani iznad 65 godina, a dolaze i mladi koji žele da putuju u inostranstvo“, naveo je doktor. Prema njegovim rečima oni koji su u direktnom kontaktu s pacijentima su 100 odsto vakcinisani. „Od februara nijedan naš medicinski radnik nije se razboleo od kovida 19“, istakao je Salihu. Rekao je i da vakcina ima dovoljno i da je najveće interesovanje za vakcine „Sinofarm“ i „Fajzer“.\nKorona virus, Medijski radnici, Republika Severna Makedonija, vakcinacija, VakcineVranje


Otvoren prvi “Sajam zavičaja” u Novom Sadu | RADIO DELTA PORTAL\nOtvoren prvi “Sajam zavičaja” u Novom Sadu\nPotpredsednik Pokrajinske vlade Đorđe Milićević i ministarka trgovine i turizma u Vladi Republike Srpske Dragica Kovač, otvorili su danas u Novom Sadu prvi „Sajam zavičaja – zavičaj kroz privredu, turizam i kulturu“.\nMilićević je istakao da je intencija ove manifestacije da bude integrišuća i koheziona snaga za pripadnike našeg naroda i u Srbiji i u regionu, ali, i stimulans za napredak regiona u celini.\nU okviru otvaranja prvog “Sajma zavičaja” održane su i dve tematske konferencije pod nazivom “Privredna saradnja AP Vojvodina – Republika Srpska” i “Predstavljanje turističkih potencijala AP Vojvodine i Republike Srpske”.\nU izložbenom prostoru Kongresnog centra “Master” Novosadskog sajma našli su se muzika, kultura, ukusi i mirisi različitih zavičaja. Predstavnici zavičajnih udruženja saglasni su sa tim da ovaj Sajam po prvi put pruža mogućnost predstavljanja različitih zavičaja na jednom mestu u Novom Sadu.\n„Sajam zavičaja“ zajednički su organizovali Pokrajinski sekretarijat za regionalni razvoj, međuregionalnu saradnju i lokalnu samoupravu i Fonda za pružanje pomoći izbeglim, prognanim i raseljenim licima. Otvaranju sajma prisustvovali su predstavnici Narodne skupštine Srpske, članovi Pokrajinske vlade, pokrajinski poslanici i predstavnici Zajedničkog veća opština Vukovar.\nPrethodni članakDodeljeni ugovori mladim parovima za kupovinu kuća na selu\nSledeći članakZa titulu od ponedeljka: Zvezda – Partizan ili FMP?


BEOGRAD - U toku istrage policije i tužilaštva o nezakonitim i sumnjivim nabavkama vozova i lokomotiva, rukovodstvo JP "Železnice Srbije" ugovorilo je juče kupovinu 30 kamiona od Zastave iz Kragujevca čija je ukupna vrednost 600. 000 evra. Za razliku od prethodnih nabavki koje su bile bez tendera, ovoga puta je bilo čak četiri ponuđača.\nPosle višenedeljnog pisanja Glasa o nezakonitim nabavkama u ovom preduzeću, direktor Železnica Srbije Milanko Šarančić i ministar za kapitalne investicije Velimir Ilić dočekali su i da se pohvale "velikim poslom", iako se mnogi pitaju šta će kamioni ovom preduzeću. Šarančić je posle potpisivanja kazao da je firma "Zastava kamioni" bila najbolji od četiri ponuđača koji su učestvovali na tenderu i da će ta vozila biti kupljena na lizing, sa rokom otplate od pet godina. Ministar Ilić, koji je takođe prisustvovao potpisivanju ugovora, kazao je da je vlada još ranije napravila tim koji bi pratio učešće "Zastave", kao domaćeg proizvođača, na tenderima. Velimir Ilić juče je stigao da izjavi i kako se protiv njega i Železnice vodi hajka posle smenjivanja pomoćnika za železnicu Branislava Boškovića.\nMeđutim, Glas podseća ministra da su tekstovi o zloupotrebama na Železnici počeli i pre smene Boškovića. Pored toga, kako smo pisali, Bošković je i na Upravnom odboru "Železnica Srbije" bio protiv ovakvih kupovina lokomotiva i vozova, dok je sama njegova smena protekla bez obrazloženja. Ministar se poziva na zloupotrebu položaja Branislava Boškovića jer je letovao sa porodicom na račun "Železnice". Međutim, ministar je mogao i ranije da smeni svog pomoćnika, jer je Bošković o trošku "Želturista" letovao još 2003. godine.\nGlas poziva ministra Ilića da se do kraja obračuna sa zloupotrebama položaja i da smeni Šarančića koji je učestvovao u nezakonitoj, sumnjivoj i prijateljskoj kupovini vozova i lokomotiva vrednosti oko 7.500.000 evra, što je mnogo više od onoga što je Bošković (oko dve hiljade evra) potrošio na letovanje u Budvi. Inače, i ministar policije Dragan Jočić, na koga se često poziva Velimir Ilić, trebalo bi da odgovori zašto se usmeno razmenjuju informacije dok je istraga u toku.\nIlić: Hajka zbog smenjenog pomoćnika\nMinistar za kapitalne investicije u Vladi Srbije Velimir Ilić izjavio je juče da se protiv njega i Železnice vodi hajka pošto što je smenio pomoćnika zaduženog za taj sektor Branislava Boškovića, za koga tvrdi da je kadar Demokratske stranke, prenosi Fonet.\nTa smena je bila zbog zloupotrebe položaja, a ne politička, da je politička ne bih ga držao na tom mestu dve godine, rekao je Ilić, dodajući da je Bošković prijatelj bivšeg ministra finansija Božidara Đelića. Ilić je na konferenciji za novinare, na pitanje o zloupotrebama prilikom kupovine lokomotiva i vagona za Železnicu, istakao da se obratio svim nadležnim institucijama da ispitaju celu stvar i da mu je potom saopšteno da je "sve ispoštovano po zakonu", što je potvrdio i ministar unutrašnjih poslova.\n"Pomoćnika sam smenio, jer je zloupotrebio položaj, išao je na letovanje s porodicom o trošku Železnice, pravio ogromne račune", rekao je Ilić.


Pesma Evrovizije - Blic Online\nIZRAEL U PANICI Džihadisti prete da će sprečiti takmičenje za pesmu Evrovizije\nOrganizacija "Palestinski islamski džihad" zapretio je da će omesti održavanje takmičenja za pesmu Evrovizije, koji će biti održan u Tel Avivu od 14. do 18. maja.\nOVO JOŠ NISTE VIDELI Oni su SENZACIJA SA ISLANDA, veliki favoriti da osvoje Evroviziju, a njihov nastup je sve samo ne kakav ste navikli\nSvojim nastupom na izboru za pesmu Evrovizije u Islandu su podigli dosta prašine, ali ni Evropa nije ostala imuna na oštar ritam krajnje ekscentričan scenski nastup i izgled članova islandskog benda po imenu Hatari.\nBosna i Hercegovina preskače “Pesmu Evrovizije” i sledeće godine\nBosna i Hercegovina ni 2018. godine neće učestvovati na "Pesmi Evrovizije".\nNEMAČKA ŠTAMPA SAZNAJE Pesma Evrovizije 2017. možda u Moskvi jer Kijev ima problema\nOrganizatori Evrovizije razmatraju mogućnost da Moskva bude domaćin tog muzičkog takmičenja 2017. godine, jer se vlasti Ukrajine suočavaju s finansijskim problemima u organizaciji tog dogadjaja, piše danas nemački "Bild", pozivajući se na izvore u organizacionom odboru.\nPalestina osudila odluku organizatora Pesme Evrovizije da zabrane palestinsku zastavu\nPalestinski zvaničnici oštro su danas osudili odluku Evropske radiodifuzne unije (EBU) da zabrane palestinsku zastavu na ovogodišnjem takmičenju za pesmu Evrovizije.\nTRAŽE IZVINJENJE Palestina zahteva da im Evrovizija omogući nastup pod njihovom zastavom\nVisoki palestinski zvaničnik Saeb Erkat tražio je danas izvinjenje od organizatora takmičenja za Pesmu Evrovizije nakon što se zastava Palestine našla na listi zabranjenih zastava na tom takmičenju, koje će narednog meseca biti održano u Švedskoj.\nAlbanska kandidatkinja promenila pesmu kojom će se predstaviti na Evroviziji\nElhaida Dani, kandidatkinja Albanije na predstojećoj „Pesmi Evrovizije“, takmičenju koje se održava u maju u Beču, iznenada je promenila pesmu sa kojom će nastupati.\nAustralija na Eurosongu 2015!\nReferentna grupa Eurosonga i odgovorno telo EBU doneli su odluku da ove godine na Eurosongu u Beču, na poziv domaćina austrijske televizije ORF, učestvuje i Australija, kao 40. zemlja koja će se naći na ovogodišnjem takmičenju.\nRuslana: Jasno ko je kriv za balkansku, ali i ukrajinsku nesreću\nInspirisana slikama koje pamti sa Balkana, Ruslana Ližičko, ukrajinska pevačica koja je pobedila na Pesmi Evrovizije 2004. godine, ima jasan stav koga treba okriviti za balkansku, kao i za ukrajinsku nesreću i kaže da, kad razmišlja o Kosovu i upoređuje ga sa Ukrajinom, zaključuje da ne treba nasedati na provokacije političara.\nU Azerbejdžanu izrečene presude zbog planiranja napada tokom Evrovizije\nSud u Azerbejdžanu danas je osudio tri osobe na doživotni zatvor i još 26 ljudi na dugotrajne zatvorske kazne zbog planiranja napada prošle godine za vreme Evrovizije.\nEvrovizija: U kupovinu glasova bilo umešano još zemalja?\nUkoliko se dokaže da su Azerbejdžanci kupovali glasove na ovogodišnjoj Evroviziji, čelnici popularnog takmičenja će ih kazniti novčano, a preti im i trogodišnja zabrana učešća.\nAzerbejdžan pokušao da podmiti članove žirija na Evroviziji?\nZvaničnici Evropske radiodifuzne unije (EBU), koja organizuje izbor za Pesmu Evrovizije, potvrdili su juče da preispituju tvrdnje da je članovima žirija ovogodišnjeg takmičenja bio nuđen mito za nameštanje glasova.\nIako se „Moje tri“ nisu plasirale u finale Evrosonga, u subotu uveče u „Malme areni“ ipak su nastupile srpske pevačice. Ana Mašulović i Marija Lazić bile su prateći vokali Alione Lanskaje iz Belorusije.


Pet detalja sporazuma u Beloj kući koji će uticati na odnose Srbije sa velesilama | WebTribune\nHome SPEKTAR Pet detalja sporazuma u Beloj kući koji će uticati na odnose Srbije sa velesilama\nDok se javnost u Srbiji bavi najbanalnijim okolnostima potpisivanja ekonomskog sporazuma između Beograda i Prištine u Beloj kući (kako je sedeo Vučić, na čemu je sedeo, kako je izgledao on, kako je izgledala olovka…), u senci su ostali ne samo ključni detalji sporazuma, već i oni naizgled manje bitni, a zapravo – veoma intrigantni.\nA neke od tih stavki bi čak mogle da definišu dugoročne odnose Srbije sa ključnim igračima: SAD, Kinom, Rusijom i EU.\nOvi sitni detalji, kao uostalom i celokupan sporazum, posebno će dobiti na težini ukoliko Donald Tramp ponovo pobedi na predstojećim predsedničkim izborima, a SAD nastave sa njegovim viđenjem spoljne politike, oličenom i u sporazumu između Beograda i Prištine.\n„Blic“ vam osvetljava 5 „skrivenih“ detalja u potpisanom sporazumu.\nGde je 5G mreža, tu su političke intrige (osnovano), ali i teorije zavere (neosnovano). A jedna od prekjuče potpisanih stavki odnosi se upravo na 5G mrežu u Srbiji i opremu koja je za nju neophodna.\n„Obe strane će u svojim mrežama mobilne komunikacije zabraniti upotrebu 5G opreme koju isporučuje neproveren prodavac. Onda kada je takva oprema već prisutna, obe strane će se obavezati na njeno uklanjanje i druge napore na medijaciji da to bude učinjeno na vreme“, glasi ova tačka sporazuma.\nEU OLUJA ZA SRBIJU: Ako otvorite ambasadu u Jerusalimu od članstva nema ništa – VUČIĆ NAPRAVIO PROBLEMhttps://t.co/zjjhdAY2wS\nOvo bi u prevodu moglo da znači da će se Srbija saglasiti i konsultovati sa američkim partnerima po pitanju kupovine i instalacije opreme za 5G mrežu, koja u Srbiji još nije prisutna. Pošto se zna ko je za Trampa neprovren prodavac, to jest Kina, nije teško pretpostaviti kome bi Srbije ubuduće morala da kaže ne, iako su čak i pojedini zvaničnici Srbije pominjali kineski Huavej kao potencijalnog 5G partnera.\nPredsednik Srbije Aleksandar Vučić je sinoć, pojašnjavajući tačku po tačku sporazuma, rekao da Srbija nije želela da se navode imena zemalja „koje su nekima drage, a nekima nisu“.\n„Ovde se obavezujemo da ćemo da radimo sa pouzdanim trgovcima, kada do toga dođe. Mi za sada nemamo njihovih infrastrukturnih objekata, pošto uglavnom imamo „Eriksonove“, tako da nemamo problema sa tim“, pojasnio je Vučić.\nParaf je prekjuče stavljen i na stavku koja se bavi energijom, u kojem se navodi da će „obe strane diversifikovati njihove izvore snabdevanja energijom“. To bi moglo da znači da bi Srbija moralo da smanji nabavku tečnog naftnog gasa iz Rusije i malo (više) se preorijentiše na, recimo, američki gas.\nKako je predsednik Srbije rekao, ova tačka nije inicijalno izgledala ovako i izbačen je deo koji preciznije određuje od koga će se nabavljati energenti.\n„Trebalo je da se obavežemo od koga ćemo i šta da kupujemo, ali mi na to nismo pristali. Mi svakako radimo na diversifikaciji, ali da nam neko kaže da moramo da kupujemo skuplji gas od jeftinijeg, na to nismo mogli da pristanemo. Na kraju, ovo je jedna uopštena norma koja nam ne predstavlja nikakav problem, ali je zaista dobro da to uradimo. I nije samo u pitanju gas, već i svi drugi oblici energije“, pojasnio je Vučić.\nJedna varijanta je, recimo, „američka ruta“, odnosno gasovod iz Aleksandropulosa koji bi preko Bugarske do Srbije mogao da isporučuje američki gas. Opcija koja je takođe u opticaju godinama unazad je ona koja uključuje Hrvatsku, tačnije ostrvo Krk, gde bi u perspektivi mogla da se napravi interkonekcija sa Hrvatskom, te da Srbija američki gas dobavlja preko tog terminala.\nDa li će Srbija jednog dana sa SAD imati bezvizni režim niko ne može da tvrdi unapred, ali ako je suditi po jednoj od tačaka sporazuma, to bi ubuduće možda i moglo da se dogodi.\nNaime, i Beograd i Priština su potpisale stavku da će „obe strane povećati nadzor putnika u vazdušnom saobraćaju i deljenje informacija između sebe u okvirima šire američke saradnje na Balkanu“.\n„Strane će se obavezati na unapređivanje tehnologije za borbu sa nezakonitim aktivnostima, sprovođenjem i operacionalizovanjem sistema za nadzor i informacije PISCES, APIS, ATS-G i SRTF“, koje su obezbedile SAD.\nPredsednik Srbije je pojasnio da je ovo važno zbog dobijanja bezviznog režima sa SAD. Rekao je da je reč o svim bezbednosnim i sigurnosnim kontrolama na aerodromima u svim pravcima.\n„To radimo zajedno sa Prištinom, kako bismo, kao i Poljska, u narednom periodu mogli da računamo na eventualno dobijanje bezviznog režima“, rekao je Vučić.\nVeoma važna tačka, ako se ima na umu da je glavni američki pregovarač Ričard Grenel ne samo otvoreno gej, već i predvodnik Trampove politike snažnog nastojanja na dekriminalizaciji homoseksualnosti u što većem broju zemalja širom sveta. Tim pre iznenađuje neoprezno posprdan stav prema ovoj tački u izjavama nekih opozicionih prvaka u Srbiji.\n„Obe strane će raditi sa 69 zemalja koje kriminalizuju homoseksualnost kako bi uticale na to da te zemlje dekriminalizuju homoseksualnost“, glasi ova stavka sporazuma.\nVučić je rekao da je Srbija već dekriminalizovala homoseksualnost i potvrdio da je za SAD ta stavka važna.\nJoš jedna od stvari na koju je stavljen paraf jeste osuda šiitske organizacije Hezbolah kao terorističke.\n„Obe strane se obavezuju da Hezbolah u potpunosti svrstaju pod terorističku organizaciju i da u sklopu svojih jurisdikcija u potpunosti sprovode mere na restrikciji njegovih operacija i finansijskih aktivnosti“, glasi ova stavka.\nTo su, prema rečima Vučića, potpisali i Beograd i Priština, uz objašnjenje da je to „američka želja, oni takvu politiku vode“.\n„A mi smo gledali da izvučemo što se nas ticalo i da se ne svađamo oko svakog pitanja“, rekao je Vučić.\nHezbolah je, inače, paravojni pokret koji je postao uticajna politička organizacija u Libanu, a koju podržava i finansira Iran.


Državna sekretarka za RTCG: "Evropa sad" utemeljen projekat - PV Informer Državna sekretarka za RTCG: "Evropa sad" utemeljen projekat - PV Informer\n2 meseca pre 148 pregleda\nKao i kod svakog reformskog projekta, ne bježimo od činjenice da određeni rizici postoje kod programa „Evropa sad“ i mi smo ih svjesni, ali ćemo znati i da ih pravovremeno prepoznamo i na vrijeme njima upravljamo, kazala je, za Portal RTCG, državna sekretarka u Ministarstvu ekonomskog razvoja Milena Lipovina Božović. Ona je istakla da je „Evropa sad“ ambiciozan i hrabar projekat, ali utemeljen, pravičan i nesporno nužan.\nProgram „Evropa sad“ naišao je na kritike dijela domaće javnosti, posebno političara i vlasti i opozicije, ali evropski zvaničnici u Briselu dali su pozitivne ocjene.\n„Nepodijeljena podrška i komplimenti za kako su kazali „impresivan, osvježavajući i hrabar“ program „Evropa sad“, ali i za dosadašnje izvanredne rezultate na polju ekonomije i finansija, upućena nam je tokom svih sastanaka koji su održani u Briselu. Tokom posjete koja je bila veoma sadržajna, delegacija koju su predvodili ministri Milatović i Spajić, susrela se sa komesarom za ekonomiju, Paolom Đentilonijem, za proširenje, Oliverom Varheljijem, za demografiju i demokratiju, Dubravkom Šuicom, za radna mjesta i socijalna prava, Nikolasom Šmitom, generalnim direktorima za ekonomska i finansijska pitanja i konkurentnost itd“, saopštila je Lipovina Božović.\nNa sastancima su prezentovali aktivnosti Vlade u prethodnom desetomjesečnom periodu, ali i plan i ciljeve programa „Evropa sad“ koji je bio od posebnog interesovanja zvaničnika Evropske komisije.\n„Sa ponosom mogu da kažem da smo Crnu Goru predstavili u jednom novom svijetlu – kao savremenu, modernu i socijalno inkluzivnu državu, sa novim mladim snagama koji njeguju evropske vrijednosti, i u kojoj nova Vlada pravovremenim, ispravnim i hrabrim odlukama želi da spremi Crnu Goru da bude nova članica EU do 2025. godine. Naši sagovornici su istakli da ih raduje posvećenost Vlade i napori koje ulaže na povećanju životnog standarda i mladim ljudima koji će na ovaj način imati mogućnost da se ostvare u svojoj zemlji. Program smo prezentovali i članovima Radne grupe za proširenje Savjeta EU – COELA, koju čine predstavnici zemalja članica EU, a koji su iskazali posebno interesovanje za program i podržali najavljene reforme koje su planirane po ugledu na savremene privredne sisteme“, kazala je Lipovina Božović.\nNa konstatacije kritičara a da će plate biti veće, a kupovna moć ista, Lipovina Božović kaže da struktura crnogorske ekonomije i uobičajeni uzroci i kanali inflacije u Crnoj Gori ukazuju na to da visok rast nominalnih zarada koji će biti rezultat primjene programa „Evropa sad“ neće biti značajnije umanjen inflacijom.\n„Naime, rast nominalnih plata u Crnoj Gori će nadmašiti očekivanu inflaciju, a koja je prema projekcijama MMF-a za naredni period u intervalu od 1,5% do 2%. Ono što je važno da razumijemo, a što treba naglasiti jeste da se inflacija, u narednom periodu, može realizovati kao rezultat rasta cijena dobara na međunarodnom tržištu, rasta cijena energenata, te prekida u lancima snabdijevanja, pa bi u slučaju da ne dođe do primjene programa „Evropa sad“ došlo do pada realne kupovne moći građana“, navela je državna sekretarka.\nOna je istakla da je Vlada Crne Gore je veoma svjesna opasnosti koju sa sobom nosi stagnacija plata u dužem vremenskom periodu.\n„Podsjetiću da je minimalna zarada sa 193 eura u 2012. godini porasla na samo 222 u 2020. godini, kao i da je prosječna neto zarada u istom periodu porasla sa 487 eura na 527 eura. Dakle, za 10 godina porast plata se mjerio u nekoliko procenata. Ekonomska politika sa ovakvim rezultatima, generisala je veoma loše posljedice za Crnu Goru i njene građane, kao što su siromaštvo, dugotrajna nezaposlenost, produbljivanje nejednakosti u već podijeljenom društvu, izražene regionalne razlike, odlazak mladih ljudi i visokokvalifikovane radne snage, pa je Vlada, u cilju proaktivnog djelovanja i unapređenja predložila čitav set reformskih mjera koji je sadržan u ovom programu. Upravo će „Evropa sad“ u rekordno kratkom vremenskom periodu poboljšati životni standard naših građana i kreirati povoljniji ambijent za život i rad u Crnoj Gori“.\nU MMF-u razumjeli neophodnost predloženih koraka\nMeđunarodni monetarni fond (MMF) savjetovao je Vladi Crne Gore da razmotri mogućnost faznog sprovođenje programa „Evropa sad“.\n„Veoma smo zadovoljni što je MMF-a, kao i druge međunarodne institucije, podržao program „Evropa sad“ i vrednovao njegov značaj u širem društveno ekonomskom kontekstu. Preporuku MMF-a da se program sprovodi fazno razumijemo prvenstveno kao njihovu brigu o mogućoj budžetskoj neravnoteži tokom početnih mjeseci primjene programa, kao i o prisustvu mnogobrojnih naslijeđenih strukturnih problema u crnogorskoj privredi, ali i nekredibilnosti i nekonzistentnosti koju su možda mogli steći naviknuti na neke drugačije profile lidera u Vladi Crne Gore“, istakla je Lipovina Božović.\nMeđutim, kako je poručila, sjajni rezultati ostvareni ove godine, kao što su sprječavanje bankrota kroz zaduženje Vlade kada ni MMF nije vjerovao da je to moguće, smanjenje budžetskog deficita, značajno smanjenje javnog duga, povećanje naplate prihoda, smanjenje neproduktivnih rashoda, oporavak turizma, te već započete strukturne promjene uz povećanje investicione aktivnosti u narednoj godini, daju nam za pravo da očekujemo da ćemo već u 2022. godini svjedočiti značajnom rastu životnog standarda građana u Crnoj Gori.\n„Dodatno, zvaničnici MMF-a kao autoriteti koji svoje politike donose na osnovu zvaničnih podataka i izvještaja nijesu u potpunosti upoznati sa obimom i dubinom sivog tržišta u Crnoj Gori, što je bio još jedan od razloga da pretpostavku „150 eura keša na ruke” uzmu sa rezervom. Za sve nas koji živimo u Crnoj Gori potpuno je jasno koliko je ova pretpostavka opravdana, realna, da crnogorska ekonomija pati od visokog učešća sivog tržišta, posebno u sektoru tržišta rada, i da država gubi značajan dio prihoda na ovaj način. Reformski program će smanjiti sivo tržište, smanjiti poresko opterećenje rada, povećati neto plate i posljedično povećati prihode države. Crna Gora je prošla mnoge „faze“ i mi više ne želimo da izgubimo nijednu fazu, a da pritom to nije neophodno“, naglasila je Lipovina Božović.\nOd turizma preko milijardu, Vlada pokazala da daje precizne projekcije\nNacrtom Budžeta za 2022, predviđeno je da država od turizma prihoduje oko milijardu eura. Lipovina Božović kaže da je nova Vlada Crne Gore pokazala da na adekvatan način anticipira promjene i u skladu sa tim daje prilično precizne projekcije.\n„Podsjetiću Vas da je cilj za ovu godinu kada su u pitanju turistički prihodi već nadmašen, iako je početkom godine prognoza bila kritikovana kao preoptimistična i nerealna. CBCG je nedavno objavila podatak da je za prva tri kvartala ove godine prihod od turizma od nerezidenata procijenjen na oko 700 miliona eura. Depoziti u bankama, kao dodatni pokazatelj kroz koji se kanališu tokovi sive ekonomije su rekordni. Projekciju baziramo na globalnim projekcijama oporavka turističke privrede, pripremljenosti domaćeg turističkog sektora i najavama koje već imamo za narednu godinu“, saopštila je državna sekretarka.\nKazala je da nacionalna avio kompanija ToMontenegro ove godine već posluje, tako da će se njeni kapacitete u narednoj godini moći iskoristiti u potpunosti, što ove godine nije bio slučaj.\n„Ono što smo već uspjeli tokom prethodne godine, a što će biti veoma važno za dalji razvoj turizma, jeste da definišemo zdravstvene protokole i da imamo jasnu i konzistentnu politiku upravljanja granicama. Postoji određeni rizik kada je u pitanju kretanje pandemije u narednoj godini koja danas traje duže nego što se to prvobitno očekivalo, ali sam sigurna da će uz rastuću vakcinaciju pandemija biti pod kontrolom na svjetskom nivou, a i kod nas“, dodala je Lipovina Božović.\nVlada istinski partner turističkoj privredi\nVlada već mjesecima intenzivno radi na pripremi ove zimske sezone kako bismo je dočekali što spremnije, ostvarili dobre rezultate i sačuvali zdravlje naših građana i gostiju, kazala je Lipovina Božović.\n„Ono što je bila praksa i tokom ljetnje turističke sezone jeste da epidemiološke mjere korespondiraju epidemiološkoj situaciji, veoma se brzo usklađuju i u najmanjoj mogućoj mjeri ograničavaju privredne aktivnosti svih subjekata. Prognoze za ovogodišnju zimsku sezonu su značajno bolje u odnosu na prethodnu iz više razloga: aktivnije vakcinacije stanovništva, smanjenja neizvjesnosti usljed jasne politike ulaska i izlaska iz zemlje, uvođenja COVID pasoša i bolje infrastrukturne opremljenosti“, navela je ona.\nPodsjetila je da je tokom 2021. godine Vlada usvojila dva paketa mjera targetirane podrške privredi ukupne vrijednosti preko 320 miliona eura, što je značajno doprinijelo i realizaciji turističkih prihoda.\n„Turistička privreda treba da zna da u Vladi Crne Gore ima istinskog partnera i podršku za dalji razvoj. Svakako, mi smo u neprestanom kontaktu sa privredom i, kao do sada, pažljivo pratimo situaciju, u odnosu na koju ćemo i ismjeravati donošenje odluka u narednom periodu“, navela je Lipovina Božović.


"Nikada nećemo zaboraviti vašu posjetu 1999; Srpski narod voli bjeloruski" - BIGportal.ba\nPredsednik Srbije Aleksandar Vučić ocenio da Srbija sa Belorusijom ima mnogo prostora za dalje produbljivanje saradnje.\n“Želimo da sačuvamo najbolje odnose između naših prijateljskih naroda i država. Naši politički odnosi su iskreni, otvoreni i prijateljski i bratski, što se ekonomskih odnosa tiče trgovinska razmena raste. Još mnogo toga možemo da radimo da bi uvećali rekonomsku razmenu do 500 miliona dolara na godišnjem nivou“, kazao je on.\n“Vama hvala na dolasku u Srbiju. Nama vaša poseta mnogo znači i molimo vas da češće dolazite u našu zemlju“, istakao je on.


Crna Gora ne planira restrikcije, a ni poskupljenje struje – Portal Ulcinj\nCrnogorska Elektroprivreda ne razmišlja ni o restrikcijama ni o poskupljenju električne energije za domaćinstva, uprkos tome što se privredi i stanovništvu isporučuje električna energija pet puta jeftinija od tržične cijene, rečeno je Beti u toj energetskoj kompaniji.\nElektroprivreda Crne Gore (EPCG), kako su naveli, za sada posluje racionalno i u cilju održavanja stabilnog snabdijevanja domaćinstava i privrede, a bez dodatnih gubitaka. Kako je saopšteno, cijena na berzi dostigla je više od 200 eura po MWh (megavatsatu), a EPCG je domaćinstvima i maloj privredi isporučuje po cijeni od 43 eura po MWh.\n“Naravno da aktuelna situacija ima sve veći uticaj na poslovanje EPCG, a nestabilnost cijena električne energije primoraće nas da još opreznije donosimo pojedine odluke”, rekli su u toj kompaniji.\nHidroelektrane, “Perućica” i “Piva” su za devet mjeseci ove godine proizvele 1.438 GWh (gigavatsati), što je 23 odsto više od plana iz Energetskog bilansa.\nZa devet mjeseci ove godine TE “Pljevlja” proizvela je 875 GWh, što je 15 odsto manje u odnosu na isti period 2020. godine, a razlog tome je što je par puta termoelektrana izlazila iz sistema zbog manjih tehničkih problema.\n“EPCG planira da ove godine uveze oko 700 GWh električne energije što je manje nego u prošloj godini za 34 odsto, ali će trošak biti za 64 odsto veći, zbog velikog skoka cijena”, navodi se u odgovorima agenciji Beta.\nEPCG ima potpisane okvirne ugovore sa 20-ak kompanija, trgovaca i proizvođača, a preko prenosne mreže i interkonektivnih dalekovoda je povezana sa susjednim državama i ostatkom Evrope.\nU slučaju da dođe do ispadanja TE “Pljevlja” sa mreže, Crna Gora bi morala da uvozi pet GWh dnevno, što bi značilo da je za dnevni uvoz potrebno milion eura.\n“Do izgradnje zamjenskog izvora električne energije, odnosno do realizacije naših projekta u oblasti zelene energije, moramo da uradimo sve kako bi TE ‘Pljevlja’ nastavila da radi, ne samo do 2030. godine, nego i znatno duže, pa je zbog toga ekološka rekonstrukcija termo-bloka potrebna i opravdana”, naveli su u toj kompaniji.\nDodali su da se građani u Crnoj Gori griju na sirova drva i na pelet i da “nema najava da se razmišlja o izgradnji nuklearne centrale ili gasovoda”.


U finalu 59. Dragačevskog sabora trubača u Guči nastupiće 16 orkestara -\n25. jula 2019.0480\nSamo najbolji trubački orkestri iz pet pred-takmičarskih trubačkih centara (Boljevac, Kovačica, Kotraža, Surdulica i Zlatibor), koliko ih je određeno za ovu godinu, obezbedili su pravo da se bore za prestižne saborske nagrade i ispišu istoriju manifestacije koja će se ove godine održati po 59. put.\nU finalnom takmičenju u Guči, u subotu, 10. avgusta, na glavnoj pozornici u crkvenoj porti, zasviraće 16 orkestara.\nNedelju iza nas obeležilo je predtakmičenje trubačkih orkestara Zapadne Srbije. Sa Zlatiborom kao petim predtakmičarskim trubačkim centrom zaokružen je spisak finalista koji će se ove godine, na 59. Dragačevskom saboru trubača u Guči boriti za prestižne saborske nagrade.\nSa Zlatibora u Guču stižu orkestri: Ivana Jovanovića iz Užica, Marka Gligorijevića iz Bajine Bašte, Beogradski trubački orkestar iz Beograda i orkestar Igora Mitrića iz Sirogojna.\nU finalnom takmičenju u Guči, zasviraće orkestri:\nRelated tags : dragačevski sabor trubačafinalisti sabora trubača u gučisabor trubačasabor trubača guča\n6. avgusta 2020.01012\n11. aprila 2020.0620\n17. marta 2019.0738\n25. oktobra 2021., 08:30


“Ako ovaj trend vakcinacije potraje još mesec-dva, da vakcinišemo sve, krajem proleća možemo imati smirivanje i kontrolisanu situaciju, da uđemo u leto sa sporadičnim slučajevima”, poručuje epidemiolog Branislav Tiodorović.\nNa više od 40 punktova obavlja se vakcinacija u Nišu, a podaci pokazuju da je veliko interesovanje.\n„Zadovoljan sam, bilo bi dobro da ovakav interes potraje, da obuhvatimo sve više ljudi, da imamo tend opadanja broja obolelih. Svi želimo da to bude što pre, ako ovo potraje još mesec-dva, da vakcinišemo sve, krajem proleća imaćemo smirivanje i kontrolisanu situaciju, da ulazimo u leto sa sporadičnim slučajevima. U Nišu je veoma uspešno sprovedena vakcinacija zdravstvenih radnika Fajzerom, dobar trend i nastaviće se, čekamo novu količinu Fajzerove vakcne“, rekao je Tiodorović.\nKako objašnjava, sve vakcine imaju jedan cilj – zaštititi zdravlje ljudi i razlikuju se samo po tehnologiji.\n„Tehnologija ne utiče kako će se razviti imunitet. Važno je da se primi dostupna vakcina, svaka vakcina kojom raspolažemo može da da dobar odgovor, nijedna ne štiti 100 odsto, svaka štiti onoliko koliko je bezbedna, ali to zavisi i od samog organizma. Kod hroničnih i težih bolesnika je dovoljno da štiti da ne dođe do težih oblika. Treba svi da shvatimo da smo osetljivi na virus i da vakcinacijom jedino možemo do kolektivnog imuniteta“, pojasnio je epidemiolog.\nKada su u pitanju nuspojave, Tiodorović kaže da postoje kod svih vakcina i da svaki proizvođač to naglasi.\n„Svaki lekar je dobio uputstvo šta sve može da se desi i na to se skreće pažnja. Za hronične bolesnike je najvažnije da njihov lekar kaže da li su spremni za vakcinaciju, da li je njihov status pod kontrolom, a svi zdravi mogu da prime bez problema“, kaže on.\nGovoreći o trenutnoj epidemiološkoj situaciji, Tiodorović kaže da se još može smatrati nepovoljnom.\n„Nemamo žarišta kao što smo imali, situacija se smiruje, važno je održati situaciju još neko vreme. Ako tendencija bude opadanje broja obolelih, onda možemo govoriti o ublažavanju mera. Sada kada se vrši vakcinacija važno je da imamo kontrolisanu situaciju i tu smo svi saglasni. Svaki dan pratimo, svaki sat, na osnovu toga ćemo proceniti da li ćemo produžiti mere ili ćemo ublažiti. Moramo biti ekonomski, ali pažljivo sprovoditi mere.\nZa novi soj koronavirusa kaže da je poznat po bržem širenju i po možda većoj zaraznosti, ali, klinički gledano, simptomi su isti, nema razlike u odnosu na već poznati virus, kao i da sve vakcine deluju protiv njega.\nBranislav Tiodorović korona virus vakcinacija


Makron ide sutra u Liban - Izazov\nNovi magazin 5. avgusta 2020. 15:20\nFrancuski predsednik Emanuel Makron sutra ide u Liban da se „sastane sa svim političkim akterima“ posle eksplozija koje su razorile Bejrut i u kojima je poginulo najmanje 100 ljudi a hiljade su povređene, saopštilo je danas francusko predsedništvo.\nMakron će se sastati sa svojim libanskim kolegom Mišelom Aunom i premijerom Hasanom Dijabom, a Francuska je iz solidarnosti već poslala osoblje i opremu u pomoć libanskim vlastima, dodaje se u saopštenju.\nDanas popodne će francuski premijer Žan Kasteks okupiti vodeće ministre zadužene za ova pitanja da koordiniše celokupnu pomoć koja će se poslati u Liban.\nTri aviona danas kreću za Bejrut, jedan iz Marseja sa medicinskim timovima koji odmah mogu da se uključe, a dva sa pariskog aerodroma Ruasi sa 25 tona opreme, i bezbednosnim timovima ministarstva unutrašnjih poslova, rekao je francuski ministar spoljnih poslova Žan-Iv Le Drian.\nIz Marseja poslata je hitna oprema i medicinska ekipa od devet osoba za Liban, saopštio je servis za komunikacije pomorskih vatrogasaca u tom gradu.\n„U nevolji se vide prijatelji i mi smo tu“, rekao je Žan-Iv Le Drian posle telefonskog razgovora sa svojim libanskim kolegom Šarbelom Vehbeom.\nFrancuska će narednih dana preduzeti inicijative da se mobiliše potrebna međunarodna pomoć, posebno na evropskom nivou za hitnu pomoć Libanu, rekao je Le Drian.\nOn je dodao da je za sada važno da se pokaže međunarodna solidarnost.\nU dve ogromne eksplozije koje su se juče dogodile u Bejrutu poginulo je najmanje 100 ljudi, hiljade je povređeno a stotine hiljada su bez krova nad glavom. Eksplozije su izazvale scene razafranja i panike u glavnom gradu Libana.\nLibanska vlada ukazuje na amonijum nitrat koji je bio uskladišten bez mera predostrožnosti u gradskoj luci.


Protest radikala zbog oslobađajuće presude iz Haga\n► Protest radikala zbog oslobađajuće presude iz Haga\n17.11.2012 | 13:37h ► 15:41h Beograd\nPristalice Srpske radikalne stranke (SRS) održale su danas protestni skup ispred zgrade Predsedništva Srbije zbog oslobađajuće presude Apelacionog veća Haškog tribunala hrvatskim generalima Anti Gotovini i Mladenu Markaču.\nRadikali su zatražili od najviših državnih organa u Srbiji da počnu da brinu o svojim građanima kojima se sudi pred tim sudom.\nZamenik predsednika SRS-a Nemanja Šarović rekao je na skupu da Srbija od 2000. godine nije učinila ništa da pomogne svojim građanima u Haškom tribunalu, a da je Hrvatska potrošila na desetine milione evra i unajmila najbolje lobiste i advokate da\nzaštiti svoje građane.\n"Hrvatska je ostvarila svoj cilj. Srbija od 2000. nije uradila ništa da pomogne zatočenima u Hagu. Ovo su posledice toga što su na vlasti u Srbiji oni koji su se odrekli najboljnih Srba poput (Vojislava) Šešelja i (Slobodana) Miloševića", kazao je Šarović novinarima.\n"Haški tribunal je juče oslobodio ustaške zlikovce, pre toga Nasera Orića, uskoro će (Ramuša) Haradinaja, a nikad nije suđeno zlikovcima poput (Alije) Izetbegovića i (Franje) Tuđmana. Ovakve presude ne iznenađuju više nikog", naveo je Šarović.\nSNS: Divljačko ponašanje SRS\nSrpska napredna stranka osudila je kao "primitivno, divljačko i antisrpsko ponašanje" pristalica SRS koji su danas ispred zgrade predsednika protestovali zbog oslobađanja hrvatskih generala Gotovine i Markača.\n"SNS najoštrije osuđuje primitivno, divljačko i, pre svega, antisrpsko ponašanje malobrojnih predstavnika SRS-a koji su, valjda jedini na svetu, krivca za skandaloznu odluku Haškog tribunala pronašli u predsedniku Republike Srbije Tomislavu Nikoliću", piše u saopštenju SNS-a.\nTa stranka je istakla da Tomislav Nikolić od izbora za predsednika Srbije na odgovoran i ozbiljan način obavlja svoju dužnost, uvek štiteći državne i nacionalne interese.\n"Potpuno je očigledno da Tomislav Nikolić, kao predsednik Srbije, smeta svima koji ne žele normalnu i pristojnu Srbiju. U takvom načinu obavljanja svog posla, predsednik Nikolić ima i imaće punu podršku SNS-a, kao najodgovornije i najveće političke stranke u Srbiji", piše u saopštenju SNS-a.


Predstavnici Beograda i Prištine u sredu u Briselu\nU Briselu će u sredu predstavnici Beograda razgovarati sa delegacijom EU i Prištine o nerešenim pitanjima iz protokola o integrisanoj kontroli administrativne linije (IBM), izjavio je šef tima Beograda u dijalogu s Prištinom Dejan Pavićević.\nDejan Pavićević (Foto Tanjug)\nOn je rekao da je radna grupa Vlade Srbije za primenu tehničkog protokola o integrisanoj kontroli administrativne linije ka Kosovu i Metohiji danas održala prvi sastanak.\nPovodom spekulacija medija o tome da je visoka predstavnica EU Ketrin Ešton predsedniku Srbije Tomislavu Nikoliću iznela osam principa za politički dijalog Beograda i Prištine, Pavićević je rekao da te principe nisu videli ni predsednik ni Vlada Srbije.\n"Nismo dobili osam tačaka, a nadam se da takvih stvari neće ni biti, jer Vlada Srbije ima jasno zacrtanu spoljnu politiku i prioritete, ali nećemo dozvoliti da se pred nas postavljaju uslovi niti da budemo ucenjivani", kazao je Pavićević.\nVlada Srbije je, kako je objasnio, do sada samo upoznata sa stavom da EU ima volju da se dijalog sa Prištinom što pre nastavi, da dijalog promeni format i pređe u politički dijalog, ali nikakav pisani dokument nije dobila iz Brisela.\nOn je rekao da vlada, kabinet predsednika i eksperti već duže vreme rade na izradi platforme koja će biti korišćena za političke pregovore sa Prištinom, najavljujući da će to biti ozbiljan dokument koji neće ostavljati prostor za improvizacije i ad-hok rešenja u dijalogu.\n"Delovi tog dokumenta će sigurno biti javni i vlada je u više navrata pokazala opredeljenost da sve što se dogovori bude objavljeno i da se sve vezano za dijalog podeli sa javnošću. Naravno, neke stvari neće moći da budu javno prezentovane, barem ne u početku, jer bismo time ozbiljno narušili našu pregovaračku poziciju", objasnio je Pavićević.\nPavićević je Tanjugu rekao da tehnički protokol ima manjkavosti, ali da jedna njegova tačka omogućuje implementacionoj grupi da određene stvari promeni u tom protokolu, što će, prema njegovom očekivanju, biti jako teško jer i Brisel i Priština će verovatno imati primedbe na neke predloge Beograda, i obrnuto.\n"Najveće je sporenje oko izvršnog mandata Euleksa. Mi ćemo se na sve načine boriti da Euleks bude jedini koji će obavljati carinske funkcije i čvrsto ostajemo na toj poziciji. Videćemo kako će razgovori teći i siguran sam da neće biti lako", rekao je Pavićević.\nPrema njegovim rečima, radna grupa je zauzela jasne stavove oko nekih pitanja i nastupa sa jasnom platformom, tako da neće biti grešaka i rešenja koja mogu da idu na štetu Ustava ili građana Srbije.


Tag / Destinacija / Vesti online\nBIZlife 0 komentara\n"Makedonsko more": Destinacija koja nikoga ne ostavlja ravnodušnim\nPoznato je kao "makedonsko more" jer predstavlja osnovu turizma te države. Ohridsko jezero je staro oko tri i po miliona godina, a nalazi se na granici Makedonije i Albanije.\nNe činite ovo na Sardiniji\nAko se kojim slučajem nađete na Sardiniji i poželite da uzmete malo zlatnog peska za uspomenu, nemojte nikako jer su na snazi kazne za turiste koji kradu pesak sa plaže i to u iznosu od tri...\n5 pravila za lakše pakovanje\nPakujte se pametno, optimalno i sigurno.\nRajski odmor: Destinacija koju morate posetiti\nSveta Lucija se smatra jednim od najlepših ostrva Kariba, sa punim pravom…\nVIDEO: U ovom hotelu zaista možete da "spavate sa ribama"\n"Muraka" je jedinstven hotel na Maldivima, na ostrvu Rangali, koji svojim posetiocima nudi mogućnost da spavaju sa ribama. I to ne na način kakav je poznat iz holivudskih mafijaških filmova...\nKoliko građana EU iz regiona može sebi da priušti letovanje?\nPrema podacima Eurostata, koji se odnose na mogućnosti stanovnika Evropske unije da priušte sebi nedelju dana godišnjeg odmora negde van svog mesta stanovanja, većina njih iz našeg regiona to...\nAvio-kompanija nudi nezaboravno iskustvo i platu od 3.300 evra\nMoje putovanje: U Moskvi peru čak i semafore\nNa listi najjeftinijih evropskih gradova za život tri srpska\nBusiness Insider je objavio listu 26 evropskih gradova u kojima je moguće živeti sa manje od 690 evra (600 funti) mesečno. Kao što verovatno možete da pretpostavite, na listi se našlo nekoliko...\nU Japanu se prema prtljagu odnose kao nigde na svetu (VIDEO)\nAko, kojim slučajem, planirate da putujete u Japan, način na koji osoblje tamošnjih aerodroma tretira prtljag putnika mogao bi da vas iznenadi.\nKoliko košta pivo u Las Vegasu?\nGrad usred pustinje oduvek je bio poznat po kazinima i noćnom provodu. Jeste li se nekada zapitali koliko košta izlazak ili pak samo jedno pivo u Las Vegasu?\nOtvara se hotel u kojem se kupa u bazenima sa pivom\nOni koji budu odseli u "Psećoj kući" moći će da uživaju u spa centru u kojem su svi tretmani na bazi piva, u svakoj sobi postoji točilica a u kupatilima frižider, pa će gosti moći da osveže...


REŠAVANJE PROBLEMA U KANALIZACIONOM SISTEMU | Vodovod Račun info\nPočetna » Aktuelno » REŠAVANJE PROBLEMA U KANALIZACIONOM SISTEMU\nObjavio dana 18. okt 2019.\nRad Fekalne crpne stanice „Čikas“ koja sakuplja i odvodi celokupne otpadne vode sa teritorije grada uskoro će biti unapređen rekonstrukcijom cevnih veza i ugradnjom pumpe većeg kapaciteta. Sve veći broj korisnika kanalizacije u skladu sa razvojem Sremske Mitrovice i Laćarka, kao i veoma česte obilne padavine zahtevaju i poboljšanje kapaciteta glavnog fekalnog kolektora. Rešenje problema koji se povremeno javlja je u rekonstrukciji i obnovi pojedinih delova kanalizacionog sistema.\nPosle junskih kiša i velike količine atmosferskih voda koje su u jednom trenutku ugrozile funkcionisanje fekalne kanalizacije, pristupilo se planiranju aktivnosti koje će dovesti do rešenja problema.Ograničavajući faktori su do sada bili vodostaj reke Save i podzemne vode koje se javljaju u blizini FCS „Čikas“, kao i u drugim, nižim delovima grada.\n„Nakon obavljenih tehničkih priprema u toku je prva faza radova koja podrazumeva rekonstrukciju cevnih veza. Posao je planiran i usklađen sa vodostajem reke Save koji diktira ove aktivnosti. Trenutno je na terenu nivo podzemnih voda i reke Save veoma nizak, što pogoduje realizaciji plana. Za ključne operacije potrebno je svega dva dana, dok će ova faza radova biti završena do kraja sledeće nedelje“, rekao je u izjavi za medije Vladimir Nahajovski, izvršni direktor za proizvodnju vode\nImajući u vidu rastući broj korisnika, kapacitet postojeće pumpe postao je nedovoljan za nesmetano funkcionisanje fekalne kanalizacije.Tako je uporedo sa ovim poslom, u postupku javna nabavka pumpe većeg kapaciteta i prateće opreme. U narednom periodu se očekuje i njena ugradnja, čime će odvođenje otpadnih voda biti znatno kvalitetnije. Procenjena vrednost kompletnog posla je pet miliona dinara, a novac će biti izdvojen iz kase sremskomitrovačkog „Vodovoda“.


UNS traži od policije i tužilaštva da ispitaju okolnosti napada na novinara u Novom Pazaru - Društvo - Dnevni list Danas\nPočetna » Društvo » UNS traži od policije i tužilaštva da ispitaju okolnosti napada na novinara u Novom Pazaru\nUdruženje novinara Srbije (UNS) pozvalo je danas policiju i tužilaštvo da ispitaju sve okolnosti incidenta u Novom Pazaru u kojem se sa glavnim i odgovornim urednikom „Sandžak televizije“ i aktivistom liste Muamera Zukorlića, Salahudinom Fetićem sukobio član protokola Bošnjačkog nacionalnog veća (BNV) Ertan Pulić.\n0Piše: Beta 25. juna 2019. 18.10\nFetić je za UNS rekao da je uoči početka jučerašnje sednice Bošnjačkog nacionalnog veća sa koje je izveštavao, napadnut kada je pokušao da udje u prostorije Veća sa članovima BNV-a koji su kasnili na sednicu.\n„Pulić je krenuo prema meni, pokušavši da me udari pesnicom u lice, uz pretnje da će mi prosuti zube“, naveo je Fetić za UNS i dodao je slučaj prijavljen policiji.\nUNS je preneo i da je za vreme dok je Fetić davao izjavu policiji, na portalu liste „Samoopredeljenje“ objavljena informacija da je priveden zbog nasilnog pokušaja da udje na sednicu BNV-a, što je glavni i odgovorni urednik „Sandžak televizije“ demantovao.\n„Svako ima pravo da bude nezadovoljan radom novinara, ali niko nema pravo da ih uznemirava i vredja, da im preti i da sprovodi pritisak na slobodu medija. Novinari ne smeju biti žrtve političkih nesporazuma, ali istovremeno podsećamo kolege da njihova politička opredeljenja ne treba da utiču na novinarski rad“, stoji u saopštenju Udruženja novinara Srbije.\nbnv, napad na novinare, UNSBeograd\nUNS traži od policije da nađe ko je kod stadiona „Crvene zvezde“ terao ekipu TV N1


Trebinje priprema dokumentaciju za projekt vodosnabdijevanja - Akta.ba\nTrebinje priprema dokumentaciju za projekt vodosnabdijevanja\n06.03.2014. 09:39 / Izvor: eKapija.ba\nU okviru realizacije projekta "Snabdijevanje vodom i kanalizacija u Gradu Trebinju", pored već ugovorenih radova na izgradnji rezervoara Krš, rekonstrukcije izgradnje cjevovoda Hrupjela-Vinogradi, rekonstrukcije cjevovoda Krš-Školski centar (komponenta 1), krajem predhodne 2013. godine ugovorena je izrada projektne dokumentacije koja će poslužiti kao osnov za izgradnju po komponentama 2 i 3 (osam projekata).\nU ovom trenutku pet projekata se nalazi na tehničkoj kontroli. Nakon izvođenja radova koji su planirani komponentama 2 i 3 biće poboljšano vodosnabdijevanje gradskih naselja sa obje strane Trebišnjice, locirani i znatno smanjeni gubici na postojećoj vodovodnoj mreži, te rad Postrojenja za prečišćavanje otpadnih voda podignut na viši tehnološki nivo sa definisanom mogućnošću proširenja kapaciteta.\nPored navedenih aktivnosti, značajno je pomenuti da će se u toku marta održati javna prezentacija Studije izvodljivosti za vodovod i kanalizaciju za Grad Trebinje. Izradu Studije je finansirala Evropska Komisija.\n#trebinje projekt vodosnabdijevanja\n#vodosnabdijevanje gradskih naselja


Pretekao policiju na autobanu i zaradio kaznu za brzinu - Pluton Logistics\nJednog vozača kamiona iritirao je policijski automobil ispred njega, koji je vozio sporo kako bi se pridržavao ograničenja od 60 km/h na nizbrdici autobana A9 kod Berga, gde se često dešavaju nezgode. Kamiondžija je odlučio da pretekne policiju, a ta odluka koštaće ga 200 evra i 2 kaznena poena u dozvoli, piše nemački portal Frankenpost.de.\nPolicajci su naložili vozaču da zaustavi vozilo, nakon što ih je „obišao“. Kada je pronađeno sigurno mesto za zaustavljanje kamiona, krenuli su u proveru tahografa. Podaci su pokazali da je vozač iz Berlina vozio brzinom od 96 km/h, na potezu autoputa sa ograničenjem od 60 kilometara na čas. Osim toga, otkriveno je da se kamion tri sata ranije kretao brzinom od 110 km/h na deonici sa ograničenjem 80 km/h.\nKako navodi nemački portal, vozača očekuje novčana kazna od oko 200 evra i dva kaznena poena u dozvoli.\n← Šta će se finansirati iz zajma za železnicu od 102 miliona evra?\nNOVA rang-lista: 15 najvećih kompanija IZVOZNIKA iz Srbije u 2021. →


Teniski klub TK Slavija Ćuprija | TSIS\nTeniski Klub TK Slavija Ćuprija\nAdresa: Dragosa Ilica br 2, 35230, Ćuprija\nTelefon: 063 600686 Dragan Matic\nVeb sajt: http://www.tkslavija.com/\nU Ćupriji se na lokaciji 'Slavija' 1925. godine započelo sa izgradnjom prvog privatnog teniskog terena, koji je pušten u rad 1926. i na kome je funkcionisao teniski klub zatvorenog tipa. Klub je nakon toga zatvoren i obnavljan više puta menjajući ime i lokacije u gradu. Konačno je obnovljen i registrovan u Ministarstvu omladine i sporta 2008. godine pod nazivom 'Teniski klub Slavija'.\nKlub je obnovljen sa ciljem da čuva tradiciju igranja tenisa u Ćupriji, razvija mlade takmičare i propagira zdrav život i rekreaciju.\nTeniski klub Slavija veoma aktivno deluje u okviru lokalne zajednice. Redovno organizuje promocije i humanitarne akcije, školu tenisa i takmičenja. Ono što je posebno karakteristično za ovaj klub jeste da svake godine organizuje šampionat kluba u više kategorija, i u okviru tog šampionata organizuje svakog meseca prvenstva kluba u odgovarajućim kategorijama. Klub ima preko 100 članova koji svoje aktivnosti obavljaju na više otvorenih i zatvorenih teniskih terena. Godine 2011. završio izgradnju 4 teniska terena sa veštačkim osvetljenjem, čime je postavljen temelj za dalji razvoj tenisa u Ćupriji.\nPredsednik kluba Milojevic Sasa\nRadost Jagodine - rezultati\nOP Radost Jagodine - rezultati...\nOtkazan turnir do 10 godina u Ćupriji\nOtkazan turnir do 10 godina koji je trebalo da se odrzi 22.10.2016. na terenima TK Slavija u Ćuprij...


Vlada KS utvrdila izmjene Zakona o šumama KS\nYou are at:Home»VIJESTI»Vlada KS utvrdila izmjene Zakona o šumama KS\nBy Nermina Durić-Kahvedžić on\t 18/02/2021 0 Comments\nNa prijedlog Ministarstva privrede, Vlada Kantona Sarajevo utvrdila je danas Prijedlog zakona o izmjeni zakona o šumama Kantona Sarajevo kojim se za 50 posto umanjuje naknada, odnosno parafiskalni namet za opštekorisne funkcije šuma, koju plaćaju pravni subjekti u Kantonu Sarajevo.\n“Izmjenama je precizirano da se ova naknada za pravna lica čije je sjedište na području Kantona Sarajevo, kao i dijelove pravnih lica čije je sjedište izvan KS, ali obavljaju djelatnost na području KS-a, umanji sa trenutnih 0,07 posto na 0,035 posto od ukupnog ostvarenog prihoda tromjesečno i po završenom godišnjem računovodstvenom izvještaju prema mjestu ostvarenog prihoda”, naveo je ministar privrede Adnan Delić.\nDodao je da je ova odluka u skladu sa opredjeljenjem Vlade da se umanje određeni parafiskalni nameti i rastereti privreda.\nIstakao je da ova odluka neće imati negativne posljedice po funkcije šuma.\nPrijedlog zakona upućen je u skupštinsku proceduru, uz prijedlog da se donese po skraćenom postupku.\nPrevious ArticleUoči sastanka o bojkotu izbora: Lideri stranaka odali počast žrtvama genocida\nNext Article “DOVIĐENJA, DRAGO SARAJEVO”: Na današnji dan zatvorene XIV Olimpijske igre u Sarajevu